ועדת הכנסת, כנסת 25, פרוטוקול מספר 68, 2023-07-10 00:00

משה סעדה: בוקר אור לכולם

משה סעדה:  נתחיל בנושא בקשת הממשלה להקדמת דיון בהצעת חוק - - -     

בועז טופורובסקי: עוד לא 11:00

משה סעדה: חבר'ה, אנחנו זריזים

משה סעדה:  יש לנו להעביר את עילת הסבירות היום

משה סעדה:  באנו עם המון כוח, המון אנרגיות חיוביות

בועז טופורובסקי: אפשר הצעה לסדר, בבקשה? אתה התחלת איתי

משה סעדה: בוקר טוב לכולם

משה סעדה:  אני אחרי ריצת בוקר של 11 ק"מ, באתי עם האנרגיות

בועז טופורובסקי: הבנתי

בועז טופורובסקי:  סליחה, אפשר הצעה לסדר בפתיחת הדיון?     

משה סעדה: אחר כך

בועז טופורובסקי: מה אחר כך?     

משה סעדה: נתחיל בבקשת הממשלה להקדמת הדיון בהצעת חוק לתיקון פקודת בתי הסוהר (הוראות שעה), התשפ"ג–2023, לפני הקריאה הראשונה

משה סעדה:  נציגת המשרד, בבקשה

בועז טופורובסקי: אין הצעה? אתה לא נותן?     

משה סעדה: אתן לך

אביב ישראלי: בוקר טוב

אביב ישראלי:  אני מהמשרד לביטחון לאומי

אביב ישראלי:  הוראת השעה בעניין הסדר השחרור המנהלי המורחב, המוסדרת בתיקון מס' 57 לפקודת בתי הסוהר בתוקף עד ליום 31 ביולי

בועז טופורובסקי: מה פקודת בתי הסוהר? אנחנו בקביעת ועדות לדיון, לא?     

משה סעדה: התחלנו ב - - -     

משה טור פז: סעיף 2?     

קריאה: סעיף 2, כן

אביב ישראלי: על מנת לאפשר את ההפעלה הרציפה של מנגנון השחרור המנהלי המורחב מוצע להקדים את הדיון בהצעת החוק, שנוכל להשלים את כל הליכי החקיקה עד ה-31 ביולי

אביב ישראלי:  אז זאת בקשת הממשלה

בועז טופורובסקי: למה צריך להקדים? ה-31 ביולי זה עוד הרבה זמן

אביב ישראלי: זה סוף החודש הנוכחי

אביב ישראלי:  אנחנו צריכים להשלים את כל הליך החקיקה

אביב ישראלי:  ויש חשיבות בהפעלה רציפה של המנגנון הזה, ולכן זו הבקשה

בועז טופורובסקי: רגע, אם אין את הבקשה להקדמת הדיון, מתי אנחנו יכולים להעלות את זה בכנסת?     

אביב ישראלי: מבחינת סדרי המליאה אני קצת פחות - - -     

בועז טופורובסקי: לא, אם מקדימים את הדיון זה להיום, את זה אני מבין

בועז טופורובסקי:  אם לא עושים הקדמת דיון, אפשר להעלות את זה מחר-מוחרתיים, לא?     

קריאה: לא

בועז טופורובסקי: ביום רביעי?     

ארבל אסטרחן: ביום רביעי

בועז טופורובסקי: אז אפשר להספיק לעשות את זה בשלוש קריאות - - -     

קריאה: יום רביעי אין הצעות חוק ממשלתיות

בועז טופורובסקי: לא, אפשר לעשות את זה שני הבא

משה סעדה: כן, אבל העניין הוא לייצר ודאות לגבי אותם אסירים שצריכים להשתחרר ודברים מהסוג הזה

משה סעדה:  יש פה ערך

אביב ישראלי: יש בעצם חשש להגיע ל-31 - - -     

בועז טופורובסקי: הכוונה היא בשחרור מנהלי?     

משה סעדה: שחרור מנהלי, כן

משה סעדה:  זו המטרה

משה סעדה:  לאפשר לאנשים שהשתחררו בגלל פרוצדורה טכנית - - -     

בועז טופורובסקי: לא, בסדר, אני לא בטוח שצריך להקדים דיון, אבל זה בהחלט נושא שצריך לקדם

בועז טופורובסקי:  אני מכיר את זה עוד מהממשלה הקודמת

משה סעדה: משה, אתה רוצה להוסיף?     

משה רוט: אפילו שעה אחת להקדים זה שווה

משה סעדה: נכון

משה סעדה:  זה חירות של אדם

בועז טופורובסקי: חד וחלק

משה סעדה: אני חוזר: בקשת הממשלה להקדמת הדיון בהצעת חוק לתיקון פקודת בתי הסוהר (הוראות שעה), התשפ"ג–2023, לפני הקריאה הראשונה

משה סעדה:  מי בעד? מי נגד? אלקין, אתה רוצה להיות נגד?     

משה טור פז: אנחנו ענייניים

משה טור פז:  מה שתגידו אנחנו - - -     

משה סעדה: מי נמנע? אלקין, אתה רוצה לנמק את ההימנעות שלך? שרק תבין על מה אתה מצביע

משה סעדה: אושרה

זאב אלקין: בוודאי, אני יכול לנמק

זאב אלקין:  אתה רוצה?     

משה סעדה: לא, אין צורך

משה סעדה:  נגמרה ההצבעה

משה סעדה:  אבל אחר כך, אחד על אחד אני אשמח מאוד

בועז טופורובסקי: בכל מקרה, אני מבקש על זה רוויזיה

בועז טופורובסקי:  אלקין מבקש על זה רוויזיה

החוק הבאות:  << נושא >> א

החוק הבאות:  הצעת חוק מועצת עורכי הדין בישראל, התשפ"ג–2022 (פ/464/25) << נושא >>      

משה סעדה: הנושא הבא שלנו זה עניין של קביעת ועדות, נעבור ועדה ועדה

משה סעדה:  הוועדה הראשונה - - -     

בועז טופורובסקי: אם אפשר לפני זה?     

משה סעדה: קצר אתה יכול

בועז טופורובסקי: להתחמם

משה סעדה: טופורובסקי רוצה להתחמם, אנחנו נאפשר לו דקתיים על השעון לצורך חימום הקנה

בועז טופורובסקי: תודה, אדוני היושב-ראש

זאב אלקין: אני רואה שנכנסת במרץ לתפקיד

משה סעדה: אני כל דבר עושה במרץ

משה סעדה:  תשאל את הפרקליטות, אני איש עם המון מרץ

בועז טופורובסקי: גם שמעתי שאתה עובר למפלגת מרצ כדי להעביר אותה את אחוז החסימה

משה סעדה: אהבתי

אריאל קלנר: זה בדיוק מה שיעביר אותה

משה טור פז: ויחד איתך יהיה צבי סוכות, תהיה מפלגה מושלמת

זאב אלקין: אם מאי גולן יכולה להיות נציגת מרצ בממשלה, כי הקולות שהיא נבחרה הם נטו קולות מצביעי מרצ, לא היה שם קול של ליכודניק אחד שהכניס אותה לכנסת, אז גם משה סעדה יכול

משה סעדה: תמיד אנחנו שמחים לעזרה של אחרים ותמיד זה טוב

משה סעדה:  טופורובסקי, רצית לחמם את הקנה, אתה מוזמן

משה טור פז: יאללה, לך על זה

בועז טופורובסקי: מאה אחוז

בועז טופורובסקי:  תודה רבה, אדוני היושב-ראש

בועז טופורובסקי:  יש לנו כאן מולנו 12 שמדברות על קביעת ועדה, אבל בעצם אני רוצה לשים לב ולשים דגש על מה הכנסת הזו מדברת

בועז טופורובסקי:  חלק מהניסיון הזה להלך אימים, היא מדברת על הצעת חוק שמשנה את מועצת עורכי הדין, כי לא נבחרה המועצה שרוצים

בועז טופורובסקי:  יש עוד הצעות חוק שקשורות למס הכנסה

חנוך דב מילביצקי: אני שמח שאתה מאמץ את הטרמינולוגיה של מועצה

חנוך דב מילביצקי:  זה חשוב

חנוך דב מילביצקי:  זה טוב

משה טור פז: זו הצעת החוק

משה טור פז:  הוא רק התייחס למה שנמצא עכשיו

משה סעדה: מלביצקי, מילים יוצרות מציאות לפעמים

חנוך דב מילביצקי: נכון

בועז טופורובסקי: רשום "הצעת חוק מועצת עורכי הדין"

חנוך דב מילביצקי: נכון

חנוך דב מילביצקי:  זה מועצה

חנוך דב מילביצקי:  היום אין מועצה

בועז טופורובסקי: גם לשכת עורכי הדין – הפסדתם בבחירות ואתם רוצים לבטל אותה

בועז טופורובסקי:  גם המועצה בלשכה - - -     

חנוך דב מילביצקי: אין מועצה

חנוך דב מילביצקי:  אנחנו מקימים אותה עכשיו

בועז טופורובסקי: בלשכה יש מועצה

חנוך דב מילביצקי: לא, יש מועצה ארצית, יקירי

בועז טופורובסקי: עכשיו הבנתי, אתה רוצה לקרוא לזה אחרת

בועז טופורובסקי:  אבל בתוך הלשכה יש מועצה שהיא זאת שבוחרת את נציגי הוועדה לבחירת שופטים

בועז טופורובסקי:  וגם שם אין לכם רוב, אז אתם רוצים לשנות את זה

בועז טופורובסקי:  זה בעצם דמוקרטיה מזן חדש

בועז טופורובסקי:  זו דמוקרטיה שאנחנו - - -     

משה סעדה: דמוקרטיה מחוקקת

חנוך דב מילביצקי: דמוקרטיה מתגוננת

בועז טופורובסקי: כל עוד אנחנו מקבלים מה שאנחנו רוצים בבחירות דמוקרטיות זה בעד

בועז טופורובסקי:  אם לא, אז אנחנו חייבים להגן על עצמנו, ולכן לחוקק חוקים שיעקפו את ההכרעה הדמוקרטית

בועז טופורובסקי:  זו הדרך לדיקטטורה

חנוך דב מילביצקי: כמו להבעיר את המדינה כי לא אוהבים חוק?     

משה סעדה: זה לא להבעיר, זה לעשות פרעות במדינה

משה טור פז: קוראים לזה מחאה

חנוך דב מילביצקי: להבעיר את המדינה, כן

בועז טופורובסקי: בוא שנייה נעשה סדר

בועז טופורובסקי:  לעשות פרעות במדינה זה מי שגורם לנשיא ארצות הברית, המעצמה הגדולה בעולם והחברה הטובה שלנו, להגיד שזו ממשלה מסוכנת, ולהמשיך את העבודה כרגיל

חנוך דב מילביצקי: לא, זה לא פרעות, יקירי

חנוך דב מילביצקי:  זה לא פרעות

חנוך דב מילביצקי:  פרעות זה לשרוף כבישים, פרעות זה להרביץ למשפחות ולרדוף אחרי אנשים במרחב הציבורי

בועז טופורובסקי: לעשות פרעות במדינה - - -     

משה טור פז: לרדוף אחרי עידית סילמן או אחרי ניר אורבך?     

חנוך דב מילביצקי: פרעות זה להשבית נמל תעופה

חנוך דב מילביצקי:  זה פרעות

חנוך דב מילביצקי:  אם אתה רוצה שנדבר על פרעות

מתן כהנא: ולהרביץ לעידית סילמן זה לא פרעות?     

משה טור פז: רק כשהיא נגד הליכוד

משה טור פז:  כשהיא בליכוד זה בסדר

מתן כהנא: תשאל אותה

מתן כהנא:  שרה בממשלה שלך

מתן כהנא:  תשאל אותה

משה סעדה: מתן, בגלל שראיתי שאתה כל כך מודאג

משה סעדה:  הנח לך, אין לך מה לדאוג

משה סעדה:  אל תדאג לה

מתן כהנא: אני רוצה שאתה תשאל אותה מי הרביץ לה בתחנת דלק

משה סעדה: שאלתי, ואני שקט

משה טור פז: אולי גלית דיסטל

משה טור פז:  יכול להיות

משה סעדה: רק שנייה, טופורובסקי ביקש את רשות הדיבור

משה סעדה:  אני מבקש שתכבדו אותו

בועז טופורובסקי: אני מרגיש שאנחנו ב-Threads כאן

בועז טופורובסקי:      בכל מקרה, אני רוצה להגיד משהו: חצי שנה הממשלה הזאת לא מביאה חוקים לטפל ביוקר המחיה, לא מביאה חוקים לטפל בחינוך, בתחבורה

משה סעדה: עשה רפורמה עכשיו

בועז טופורובסקי: נעשות הרבה רפורמות

בועז טופורובסקי:  רפורמות טובות

בועז טופורובסקי:  במקום זה כל מה שאנחנו מטפלים זה בחוקים שבאים להפוך את המשטר כאן למשהו אחר, בחוקים שהם אנטי-דמוקרטיים, או בחוקים שהם מאוד מאוד פרסונליים

בועז טופורובסקי:  שימו לב, מתי עולים החוקים? כשזה דחוף לאנשים כאלה ואחרים

בועז טופורובסקי:  כל הזמן אנחנו מדברים על טבריה, על סבירות כדי למנות איזה שר, ואנחנו לא מדברים על החיים האמיתיים במה שנוגע ופוגע באזרחי מדינת ישראל

בועז טופורובסקי:  ואני חושב שכדאי שהוועדה הזאת תקדים דיון בהצעות חוק כאלה

בועז טופורובסקי:  ולכן בתי הסוהר זו הצעת חוק דווקא טובה, להקדים דיון בשחרור מינהלי

משה טור פז: ועל חוק תכנון ובנייה

משה טור פז:  יש פה דברים טובים

בועז טופורובסקי: כל החוקים שהוועדה הזאת גם בוחרת להעלות, כי יש הרבה חוקים שמחכים לוועדה, זה החוקים שבהם יש הכי הרבה בעיות פרסונליות, יש הכי הרבה בעיות לדמוקרטיה הישראלית, וחוקים שכשהאזרח מן השורה קורא אותם הוא אומר: זה לא משהו שבא לעזור לי, זה משהו שבא לעזור למקורבים

בועז טופורובסקי:  אני מאוד מקווה, ואני קורא מכאן לאדוני היושב-ראש ולחבריי חברי הקואליציה, לשנות את זה, כי ביחד אנחנו יכולים להפוך את העולם הזה למקום טוב יותר ולא למקום שנרצה לברוח ממנו

בועז טופורובסקי:  תודה רבה

משה סעדה: קודם כול אני מצטרף לדברים שאתה אומר

משה סעדה:  היחד הוא נכון, שנקיים שיח

בועז טופורובסקי: פעם למרצ קראו יחד

משה סעדה: אני חושב שאם ננהל שיח על כל דבר אפשר להגיע לעמק השווה

משה סעדה:  לצערי, זה לא קורה במקום הזה

משה סעדה:  אני חדש פה, אתה ותיק, אתה יכול לחנוך אותי

בועז טופורובסקי: לא כזה

בועז טופורובסקי:  אל תעשה ממני

בועז טופורובסקי:  אני עדיין לא ותיק

בועז טופורובסקי:  ותיק זה אלקין

בועז טופורובסקי:  אני עוד מהצעירים

משה סעדה: אבל יחסית אליי

משה סעדה:  אלקין הוא קשיש לצורך העניין בעניין הזה

זאב אלקין: אתה היום פשוט מפציץ

משה סעדה: ביחס לכנסת

משה סעדה:  אבל אני אומר: אנחנו נלמד מגדולים איך אפשר להגיע לעמק השווה

משה סעדה:  ואולי נשב שלושתנו ביחד, נצליח למצוא את ההסכמות

בועז טופורובסקי: בוא נשב

בועז טופורובסקי:  אנחנו מוכנים לשבת בבית הנשיא

משה סעדה: אלקין, אחרי הדיון אנחנו נשב ביחד

חנוך דב מילביצקי: אה, עכשיו אתם מוכנים לשבת בבית הנשיא? תודה רבה לכם

חנוך דב מילביצקי:  כל הכבוד

חנוך דב מילביצקי:  כל הכבוד

משה סעדה: מלביצקי, אנחנו רוצים לדון עכשיו בהצעת חוק - - -     

זאב אלקין: חנוך, הרי דקה לפני שהופסקו השיחות אתה הסברת ברדיו כמה הן חשובות וכמה יש סיכוי להגיע להידברות

חנוך דב מילביצקי: נכון

חנוך דב מילביצקי:  אבל עבדתם עלינו בעיניים

חנוך דב מילביצקי:  עבדתם עלינו בעיניים

חנוך דב מילביצקי:  שיקרתם לנו לכל אורך הדרך

חנוך דב מילביצקי:  משכתם אותנו באף

זאב אלקין: את זה אומר נציג מפלגה שראש המפלגה שלו שיקר לנשיא המדינה במצח נחושה, שבגלל זה אנחנו צריכים לעשות השבוע בחירות נוספות ולבזבז את זמננו

חנוך דב מילביצקי: עבדתם עלינו בעיניים

חנוך דב מילביצקי:  לכן אתם לא התבטאתם

חנוך דב מילביצקי:  אתם עבדתם עלינו בעיניים

חנוך דב מילביצקי:  שיקרתם לנו - - -הציבור במדינת ישראל

זאב אלקין: הרי זו הבעיה עם ביבי, שאתה מגן עליו פעם לצד הזה, פעם אתה צריך להגן עליו - - -     

משה סעדה: חבר'ה, אני אאלץ להוציא אנשים

משה סעדה:  בואו נקיים שיח

בועז טופורובסקי: - - - שיקר לאשתו, לגרושתו - - -     

אריאל קלנר: כולנו יודעים מי יצא מבית הנשיא

אריאל קלנר:  לא אנחנו יצאנו מבית הנשיא

אריאל קלנר:  טוב או לא טוב – אנחנו לא יצאנו

משה סעדה: קלנר, אנחנו רוצים לקדם את הדברים

משה סעדה:  מי שירצה לדבר יקבל את זכותו לדבר

משה סעדה:  אבל בוא נקדם - - -     

חנוך דב מילביצקי: בית הנשיא לא רלוונטי

זאב אלקין: אפשר להוציא את זה ככותרת מפה? "חבר הכנסת חנוך מלביצקי: בית הנשיא לא רלוונטי"

אריאל קלנר: אני אמרתי את זה קודם

זאב אלקין: אריאל קלנר גם דורש להיות חתום על זה

חנוך דב מילביצקי: זה לא כותרת, אלקין

חנוך דב מילביצקי:  אני אמרתי את זה בערך בארבעה ראיונות בימים האחרונים

חנוך דב מילביצקי:  בית הנשיא לא רלוונטי

בועז טופורובסקי: אז למה אתה לא מציע חוק לבטל אותו?     

חנוך דב מילביצקי: מה שרלוונטי זה שילך ראש המפלגה שלך, ידפקו בלשכת ראה"מ או יקבעו פגישה מראש, ויבואו לשבת לדבר אם הם רוצים

משה סעדה: אפשר גם פה לקבוע פגישה

משה סעדה:  אפשר גם בוועדת החוקה

חנוך דב מילביצקי: אבל הם לא באמת רוצים

זאב אלקין: אוה, ועדת החוקה זה מקום מה זה מתאים להידברות, בסגנון שהיא מנוהלת בקדנציה הזאת

משה סעדה: אני מתחיל במס' 1: הצעת חוק מועצת עורכי הדין בישראל, התשפ"ג–2022, של חבר הכנסת דב מלביצקי

משה סעדה:  המלצת הלשכה המשפטית – לוועדת החוקה

משה סעדה:  אנחנו רוצים להעביר אותו לוועדת החוקה, חוק ומשפט

משה סעדה:  מי בעד?     

זאב אלקין: שנייה, דיון

בועז טופורובסקי: רגע, דיון

חנוך דב מילביצקי: על מה דיון?     

משה סעדה: זו המלצה של כולם

משה סעדה:  זו המלצה של הלשכה המשפטית, זו המלצה של היושב-ראש

זאב אלקין: אבל עדיין, מקובל

זאב אלקין:  אני מבין שזה לא מקובל עליכם שיש דיונים בכנסת

זאב אלקין:  עוד מעט גם לא יהיה מקובל עליכם שחלק מחברי הכנסת יצביעו, אבל לפי תקנון הכנסת - - - להצביע עליו

זאב אלקין:  יש עליו דיון לפני שמצביעים, ומתדיינים

חנוך דב מילביצקי: אתה מתכוון כמו שאתם ישבתם פה לבד והעברתם החלטות פה אחד? לזה אתה מתכוון?     

משה סעדה: אני מאוד רוצה לשמוע אותך

משה סעדה:  אז חבר הכנסת אלקין מוזמן לשאת את דברו

חנוך דב מילביצקי: נתתם לנו כזה שיעור טוב בדמוקרטיה, הממשלה הקודמת, שזה היה פשוט מדהים – מעבירים החלטות פה אחד לבד, מסרתם שטחי מדינה יומיים לפני בחירות

חנוך דב מילביצקי:  הכול בסדר

זאב אלקין: חבר הכנסת מלביצקי, לא שינינו את יסודות המשטר במדינת ישראל, ולא לקחנו את כל המדינה לסחרור כמו שאתם עושים

חנוך דב מילביצקי: זה לא נכון, כי לכם לא הפריעו

חנוך דב מילביצקי:  הייתה לכם יועצת משפטית שחבר שלך מינה, שנתנה לכם את כל הדרך, למרות - - -     

משה סעדה: עשיתם דברים הרבה יותר חמורים, אבל לא נדון בזה

אריאל קלנר: אנחנו מקיימים את המצע של תקווה חדשה

זאב אלקין: אתה טועה

זאב אלקין:  רוב הקדנציה היה לנו יועץ משפטי שמנהיג המפלגה שלך מינה

חנוך דב מילביצקי: ראינו את היועץ משפטי הזה, שלא ברור מי משקר, הוא או המפכ"ל

זאב אלקין: אז אתה רוצה להגיד שמנהיג המפלגה שלך הוא כושל לחלוטין במינויים? גם את המפכ"ל הזה הוא מינה וגם את היועץ המשפטי הזה הוא מינה

משה סעדה: ממש לא

משה סעדה:  ממש לא

משה סעדה:  אז אני אסביר לך למה הם כשלו

משה סעדה:  לא בגללו הם כשלו

משה סעדה:  ואם תרצה, מאחורי הקלעים, אני אשמח לספר לך מה קרה מאחורה, כי אני הייתי שם

חנוך דב מילביצקי: זה כמו בית הנשיא

משה סעדה: אני הייתי שם בפרקליטות, אני יודע מה קורה שם, ואני אשמח להגיד לך

זאב אלקין: את מי, את מנדלבליט?     

אריאל קלנר: אבל עזוב מינויים, אנחנו מגשימים את המצע של תקווה חדשה אחד לאחד, וכועסים עלינו

אריאל קלנר:  אני לא מבין

חנוך דב מילביצקי: תקווה חדשה

חנוך דב מילביצקי:  בוא נקרא מהמצע של תקווה חדשה

אריאל קלנר: חשבתי שנגיע להסכמות רחבות פה היום

משה סעדה: הפטיש פה נשבר, אז תקלו עליי, ותכבדו אחד את השני

משה סעדה:  אלקין, אתה רצית להביע עמדה בעניין הוועדה?     

חנוך דב מילביצקי: שברת את הפטיש

משה סעדה: לא, זה נשבר קודם

משה סעדה:  יש ממצאים, יש - - -     

חנוך דב מילביצקי: עכשיו אתה לא יכול להגיד יותר לרוטמן כלום

חנוך דב מילביצקי:  אם אתה שברת את הפטיש - - -     

משה סעדה: אלקין, רצית להגיד משהו?      

זאב אלקין: כן, אם תגן על זכותי לדבר

משה סעדה: בשמחה רבה

משה סעדה:  אני מגן על זכותך עד הקצה, וגם מעבר

זאב אלקין: תודה רבה

זאב אלקין:  אדוני היושב-ראש, יש כלי יש כלי פרלמנטרי שקיים בכנסת מימים ימימה: כשיש הצעת חוק שהכנסת מתביישת בה היא קוברת אותה בוועדת הכנסת

זאב אלקין:  קורה לפעמים שעוברות במליאה הצעות חוק שחברי הכנסת מבינים שאי-אפשר לקדם אותן, ואז משאירים אותן פה לקבורת חמור

זאב אלקין:  זה כזה בית עלמין להצעות חוק שהבושה יפה להן

משה סעדה: שמקום קבורתם לא נודע

זאב אלקין: עכשיו, זה קורה למשל לסעיפים מסוימים בחוק ההסדרים

זאב אלקין:  כל מיני גזירות שהקואליציה מקבלת שכל ואומרת: אנחנו לא מוכנים ללכת למשרד האוצר, לא נעביר אותם, משאירים אותם פה

זאב אלקין:  והיו בחוק ההסדרים האחרון דברים כאלה, שנשארו פה עד היום, פה בוועדה הזאת

זאב אלקין:  וזו בעיניי צריכה להיות דינה של הצעת החוק הזאת, כי שינוי כללי המשחק אחרי שנגמר המשחק

זאב אלקין:  חיכו עם החוק הזה

זאב אלקין:  ברגע שראו שהפסידו הפסד צורב וביזיוני - - -     

חנוך דב מילביצקי: אתה פשוט אומר דברים לא נכונים

חנוך דב מילביצקי:  אתה לא מתבייש, תגיד לי?     

משה סעדה: חנוך, אני אתן לך להגיב בצורה מסודרת

זאב אלקין: אני מבין, חנוך, שאתה פה בבעיה, כי רצית - - -     

חנוך דב מילביצקי: אני לא בבעיה בכלל

חנוך דב מילביצקי:  אני פשוט בהלם, שחבר כנסת מכובד כמוך, ששימש כמעט בכל תפקיד בבית הזה, אומר דברים שהוא יודע שהם לא נכונים

חנוך דב מילביצקי:  אתה יודע הרי

חנוך דב מילביצקי:  אתה יודע

בועז טופורובסקי: אני בהלם ממך שאתה אומר על מישהו דברים שהם לא נכונים, כשאתה יודע שהם לא נכונים

משה סעדה: חנוך, אני אתן לך להגיב בצורה מסודרת

משה סעדה:  תן לאלקין לשאת את דברו

שרון ניר: מה אתה בהלם? מה הגון בהצעה הזאת? אין בה שום - - -     

משה סעדה: בוקר אור, שרון

שרון ניר: בוקר מצוין

שרון ניר:  בהלם

שרון ניר:  ההיתממות

זאב אלקין: חנוך, אני עונה לך

זאב אלקין:  אני יודע שאתה באמת ובתמים רצית לקדם את הצעת החוק הזאת עוד קודם, עוד לפני הבחירות, מהרגע שנכנסת לכנסת

חנוך דב מילביצקי: נכון

זאב אלקין: זאת האמת

זאב אלקין:  אני יודע

זאב אלקין:  הינה, אני אומר את זה, אתה לא צריך להגיד את זה

זאב אלקין:  אבל לא אפשרו לך לקדם אותה קודם

זאב אלקין:  אמרו: אנחנו לא נקדם אותה, אנחנו נראה מה יצא בתוצאה של ההצבעה

שרון ניר: מה התוצאה הרצויה

חנוך דב מילביצקי: אני יכול להגיד לך למה לא

זאב אלקין: ואז באופן פלאי ברגע שהיה הפסד צורב בתוצאה בבחירה ללשכת עורכי הדין, פתאום השתחרר, והצעת החוק רצה בכל הקצב

זאב אלקין:  אז לכן אני לא מאשים אותך, שאתה מקדם את זה בגלל שהפסדתם

משה סעדה: אלקין, תתכנס

זאב אלקין: כי אתה רצית לקדם קודם

זאב אלקין:  אני שמעתי אותך כאן מדבר על זה, ומדבר על הרעיון הזה

זאב אלקין:  אבל הקואליציה וראש הממשלה החליטו לקדם את זה רק אחרי שהפסידו בבחירות

זאב אלקין:  וזה כבר לא שינוי כללי בחירות תוך כדי בחירות, שגם זה לצערי היה פה בוועדה הזאת, זה כבר שינוי לאחר תוצאות הבחירות: בוא נבטל את הגוף שאנחנו הפסדנו בו

משה סעדה: אלקין, תתכנס, אתה כבר בנאום

זאב אלקין: בדרך הזאת ההצעה הבאה שתביאו תהיה כשתפסידו בבחירות לכנסת, תגידו: בואו נבטל את הכנסת, כי הפסדנו פה, בואו נייסד משהו חדש

זאב אלקין:  אי-אפשר להתנהל בצורה כזאת

זאב אלקין:  ולכן, אדוני, אני מציע לך, היות שזאת הצעת החוק, שכמו שאמרתי, הבושה יפה לה, להשאיר אותה כאן בוועדת הכנסת, ולא להעמיס על ועדת החוקה בהצעת חוק שלא ראוי לדון בה

משה סעדה: תודה רבה, אלקין

משה סעדה:  רוויזיה בשעה 11:45 על החוק הקודם שדיברנו, על המנהלי

משה סעדה:  חנוך, אתה רוצה לדבר או שנעבור להצבעה?     

חנוך דב מילביצקי: כן, חצי דקה

חנוך דב מילביצקי:  הצעת החוק, כמו שאמרת בצדק, הוגשה על ידי למערכת הסנהדרין כבר בנובמבר 2022, קיבלה פ' בדצמבר 2022

חנוך דב מילביצקי:  היו שתי הצעות חוק קודמות שהעליתי, האחת עסקה בגירוש משפחות מחבלים והשנייה בהחמרה של עבירות סחר בנשק, שני דברים שהיו יותר חשובים בעיניי לנצל עליהם את ההקצאה שלי כחבר כנסת להצעות פרטיות מאשר לשכת עורכי הדין

חנוך דב מילביצקי:  כאשר עלה התור של לשכת עורכי הדין נאמר לי שהדבר הזה יגרום לפיצוץ בשיחות בבית הנשיא

חנוך דב מילביצקי:  זה נאמר לי, חבר הכנסת אלקין, גם על ידי שותפך שהיה איתנו בשיחות וגם על ידי צוות בית הנשיא, ולכן הסכמתי לעצור עם הדבר הזה עד שהתפוצצו השיחות

חנוך דב מילביצקי:  אחרי שהתפוצצו השיחות, כשבוע וחצי, שבועיים לפני הבחירות ללשכת עורכי הדין, נאמר לי שלהעביר אותה עכשיו יתפרש כהתערבות בתהליך של הבחירות של לשכת עורכי הדין, ולכן לא טוב לעשות את זה

חנוך דב מילביצקי:  לכן זה חיכה עד אחרי הבחירות הללו

חנוך דב מילביצקי:      אני מניח שאם היינו מחכים לא ישר אחרי הבחירות, כמו שזה התבצע, אלא עוד חודש או חודשיים, אז היו מעלים איזשהו תירוץ אחר, כמו הבדיחה של הארנב עם סיגריות הפילטר, וכן כובע או לא כובע

חנוך דב מילביצקי:  לכן ההצעה הזאת היא הצעה עניינית, שבאה מתוך רצון להיטיב עם ציבור עורכי הדין, והולכים לבוא הצעות נוספות שגם ייטיבו עם ציבור עורכי הדין בנושא הזה, ולכן אני מבקש לקדם את הנושא הזה בוועדת החוקה

משה סעדה: בסדר גמור

משה סעדה:  תודה, חנוך

משה סעדה:  שרון

שרון ניר: אני חושבת שהצעת החוק הזאת היא באמת רק סימפטום לכל ההתנהלות שלכם בכל נושא שינוי כללי המשחק מהיסוד בדיוק

שרון ניר:  לא מתאים גוף מסוים או גוף מסוים בוחר מישהו מסוים – אז בואו נבטל את הגוף, בואו נייצר לעצמנו כל מיני פלטפורמות ושיטות שיאפשרו לנו לקדם את מי שאנחנו רוצים ואת מי שאנחנו לא רוצים; בואו נייצר עכשיו עילת שחיתות, שתאפשר לנו מחר בבוקר לפטר את היועצת המשפטית

משה סעדה: אנחנו לא רוצים לפטר

משה סעדה:  אולי את רוצה

משה סעדה:  חבל

שרון ניר: וכתקדים לכך נקדם דיון שהוא פשוט מופע בושה של ישיבת ממשלה שהייתה אתמול, שפשוט אין לי איך לכנות את זה אחרת – מופע חרפה ובושה לממשלה שמביאה את עצמה למצב שמשתלחים באופן משולח רסן ביועצת משפטית לממשלה

שרון ניר:  פשוט בושה וחרפה

שרון ניר:  זה מה שיש לי להגיד לכם

חנוך דב מילביצקי: אוי אוי אוי

שרון ניר: אתם פשוט לוקחים את זה למקומות מביכים, אני אומרת לכם

חנוך דב מילביצקי: אוי אוי אוי

חנוך דב מילביצקי:  אני אלך לעמוד בפינה

משה סעדה: שרון, תתכנסי

שרון ניר: אתם לוקחים את זה למקומות מביכים

שרון ניר:  זה הסיפור

שרון ניר:  מעבר לכך, אני רוצה להגיד לכם, שכל הסיפור הזה של שינוי כללי המשחק בכל נקודת זמן, והכנסת פלטפורמות ומתודולוגיות שיביאו אתכם בסוף לתוצאה הרצויה, שתוכלו למנות את מי שאתם רוצים ללא שום שומר סף בדרך

חנוך דב מילביצקי: כמו שאתם עשיתם

שרון ניר: כל שומר סף – תעיפו אותו, תבטלו אותו, תייצרו איזשהו סוג של פלטפורמה אחרת

לימור סון הר-מלך: אבל, שרון, את אישה ישרה וכנה, נכון? אבל זה מה שנעשה בצד השני, ואז לא קראת - - -     

שרון ניר: עילת השחיתות – אני לא מכירה שהיא נחקקה

שרון ניר:  עילת השחיתות לא מוכר לי

שרון ניר:  עילת הכוחנות ועילת השררה

לימור סון הר-מלך: עילת הסבירות היא חלק מהמצע של מפלגת המחנה הממלכתי

לימור סון הר-מלך:  זה חלק מהמצע שלהם

לימור סון הר-מלך:  אי-אפשר לשקר

לימור סון הר-מלך:  את אישה ישרה

לימור סון הר-מלך:  אני מעריכה אותך

שרון ניר: אולי אלקין יתייחס

שרון ניר:  דף המסרים היום זה מפלגת תקווה חדשה ועילת השחיתות

זאב אלקין: אבל גם זה שקר

משה סעדה: לא, אין לנו - - -     

שרון ניר: אבל זה דף המסרים, כי זה חוזר מהבוקר בנאום של ואטורי, עובר - - -     

משה סעדה: שרון, תתכנסי

לימור סון הר-מלך: סליחה רגע

משה סעדה: לא, לימור, יש פה סדר

משה סעדה:  כולם ידברו פה, אבל יש פה סדר

לימור סון הר-מלך: זה לא נכון?     

זאב אלקין: לא נכון

זאב אלקין:  אני אסביר לך

משה סעדה: אלקין, ביקשת שאני אגן עליך – תכבד אותי

משה סעדה:  עד כאן

משה סעדה:  משה רוצה לדבר

משה טור פז: אני רוצה להתייחס

קריאה: מי זה משה?     

משה סעדה: תעשו היכרות לאחר מכן

משה סעדה:  יש לנו פה כמה משה

קריאה: - - -      

משה טור פז: עליזה, נכון? כשהיא מפריעה לי במליאה אני אומר לה: עליזה - - -     

זאב אלקין: למה היא מפריעה?     

משה טור פז: היא מדברת חזקה

זאב אלקין: תקשיב מה שהיא אומרת להצביע, תצביע הפוך

זאב אלקין:  זה נורא עוזר

משה סעדה: אלקין, שנים הצבעת איתה והצלחת להתקדם

משה סעדה:  לא נשמעת להנחיות שלה, תראה איפה אתה היום

משה סעדה:  חבל

משה סעדה:  תקשיב, אלקין, יש לך ממי ללמוד

מתן כהנא: למה היא פה? היא מטילה עלינו מורא

משה טור פז: אני מאמין לחבר הכנסת מלביצקי, שבאמת הצעת החוק הזו מבחינתו, כמו שהיא נבנתה והוגשה, הייתה לפני ההפיכה המשטרתית ולפני שבאו לשנות פה את סדרי העולם של השלטון בישראל

משה טור פז:  ואני גם מאמין לו, שהוא מבחינתו הביא אותה לכנסת, כי זו עובדה, לפני שהגענו לישורת הנוכחית

משה טור פז:  אלא מה? כאשר אנחנו נמצאים בסיטואציה הנוכחית, שבה התקיימו בחירות ללשכת עורכי הדין, ומה לעשות, לא נבחר מי שרצתה הקואליציה ביקרו

משה טור פז:  ואני חייב לומר כמה הערות על מי שהיא רצתה ביקרו, אבל זה למקום אחר, זה כבר חדשות של פעם

חנוך דב מילביצקי: אנחנו לא תמכנו בו

חנוך דב מילביצקי:  היו גורמים שתמכו בו - - -     

משה סעדה: חנוך, תן לו להשלים

חנוך דב מילביצקי: דרך אגב, אני גם התנגדתי לו בגלוי

משה טור פז: יכול להיות

משה טור פז:  רבים מחבריך לקואליציה, ומה לעשות, אתם קואליציה אחת, עבדו בשבילו ולא רק התבטאו בעדו

משה טור פז:  מרגע זה ההצעה הזו הופכת להיות לא ראויה, כי היא אכן שינוי כללי המשחק

משה טור פז:  ואני רוצה להזכיר לך משהו, שאולי בצד השני לא יאהבו שאני אזכיר, אבל הינה אני אזכיר

משה טור פז:  כזכור, לפני ההתנתקות אריאל שרון הלך למפקד מתפקדי הליכוד – ואני מזכיר שמי שעשה את ההתנתקות זה הליכוד – והוא הפסיד בו

חנוך דב מילביצקי: נכון

משה טור פז: ואז, בצדק, בא הימין אל אריאל שרון, ראש הממשלה, ואמר לו: תקשיב, זה לא הגון, קודם עשית מפקד והפסדת בו, ואז אתה הולך ואומר: טוב, אני לא מתחשב במפקד

משה טור פז:  אז בעצם אתה משחק משחק כפול

משה טור פז:  זה מה שקורה כאן גם אם לא התכוונת, חנוך, כי באמת אמרתי אפשר לדון בהצעה של לשכת עורכי הדין לגופה, ויכול להיות שהמועצה יותר טובה מהלשכה

משה טור פז:  מרגע שאנחנו נמצאים כבר שישה חודשים באירוע של הפיכה משטרית - - -     

חנוך דב מילביצקי: דרך אגב, זה לצד, זה לא במקום

משה טור פז: אבל אני מסביר לך את ההקשר

אריאל קלנר: האנלוגיה למשאל המתפקדים – פה זה באמת - - -   

משה סעדה: קלנר, תכבד אותו

משה טור פז: כאשר הוא הופך להיות עכשיו ערעור של לשכת עורכי הדין, וממילא משפיע על הרכב הוועדה לבחירת שופטים, אז הוא הופך להיות לא ראוי

משה טור פז:  אם תגיד: מהבחירות הבאות ללשכת עורכי הדין, רק אז זה יתפוס - - -     

חנוך דב מילביצקי: אז אני אומר לך, קינלי: קודם כול ההצעה, הסעיף שדן בה בלשכת עורכי הדין הוצא

חנוך דב מילביצקי:  זאת אומרת, גם אם ההצעה ככתבה וכלשונה, והיא לא, כי שום הצעת חוק לא עוברת ככה - - -     

משה טור פז: בסדר, אבל עכשיו, כמו שאתה מציג

זאב אלקין: דווקא לאחרונה אתם אוהבים להעביר - - -     

חנוך דב מילביצקי: נציגי הלשכה וולונטריים – יש נציגים בוועדה למינוי שופטים

חנוך דב מילביצקי:  זה דבר שני

חנוך דב מילביצקי:      מבחינת התחולה של החוק, אני כתבתי במפורש שאני משאיר את זה לגורמים המקצועיים במשרד המשפטים, שהם יחליטו מתי נוח

חנוך דב מילביצקי:  אנשי מקצוע, לא שר

חנוך דב מילביצקי:  אם הם יקבעו שהחל מהבחירות הבאות - - -     

משה טור פז: אני חושב, שוב, שאם אנחנו הגונים, זה צריך להיות מהפעם הבאה, כי חלק מהטענות שלנו - - -     

משה סעדה: משה, תתכנס

משה סעדה:  קיבלת את הזמן שלך

משה טור פז: מגיבים לי פה

משה טור פז:  זה בסדר

משה סעדה: אבל בסדר, תכבד אותנו

משה טור פז: וחבר הכנסת טופורובסקי, הם מעירים בצדק על שינוי כללי המשחק

משה טור פז:  וזו הטענה

משה טור פז:  אמרתי: בהצעת החוק כשלעצמה מן הראוי לדון

חנוך דב מילביצקי: בסדר, אז תתחיל אותה מהפעם הבאה

חנוך דב מילביצקי:  זה משהו שאפשר לדון בו בוועדה בדיוק

משה סעדה: מי עוד ביקש לדבר? משה

משה רוט: בתור עורך דין שנים רבות אני רוצה להודות לחבר הכנסת מלביצקי, כי אני מכיר את הלשכה טוב מאוד מהרבה היבטים

משה רוט:  אני מודה לו מאוד בשם הרבה עורכי דין, אפשר להגיד גם הרוב הדומם, שהוא הביא את החוק הזה

משה רוט:  תודה רבה, שברכה תחול על ראשו

משה סעדה: תודה רבה

משה סעדה:  טוב, אנחנו נלך עכשיו להצבעה

זאב אלקין: התייעצות סיעתית

משה סעדה: חמש דקות

משה סעדה:  בסדר

משה סעדה:  עכשיו השעה 11:23:35 – 11:29 נלך להצבעה

משה סעדה: אני מחדש את הוועדה

משה סעדה:  הסתיימה ההתייעצות הסיעתית

משה סעדה:  אנחנו הולכים להצבעה

משה סעדה:  מי בעד העברת הנושא לוועדת החוקה, חוק ומשפט? שירים את ידו

מתן כהנא: אנחנו עמוסים בטירוף בוועדה הזאת

חנוך דב מילביצקי: אל תדאג, לזה נעשה מקום

חנוך דב מילביצקי:  עליי

חנוך דב מילביצקי:  תראה איך זה רץ במושב הבא

משה סעדה: מי נגד?     

מתן כהנא: אנחנו עמוסים, עמוסים

חנוך דב מילביצקי: הבטחתי לבכר

חנוך דב מילביצקי:  אני חייב

משה סעדה: מי נמנע?     

משה סעדה: אושרה

משה סעדה: עבר לוועדת החוקה – תשעה בעד, ארבעה נגד, אפס נמנעים

משה סעדה:  ונעבור לנושא הבא

בועז טופורובסקי: רוויזיה

משה סעדה: בסדר גמור, רוויזיה

משה סעדה:  אז ב-12:00

משה סעדה:  מי אמר רוויזיה?     

קריאה: טופו

משה סעדה: טופו, למה? בזמן צוהריים

זאב אלקין: האמת, שאני רציתי לבקש את זה ב-16:00, אבל בועז הציל אתכם

משה סעדה: הנושא הבא: הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023, של חבר הכנסת יעקב אשר

משה סעדה:  מוצע להעביר אותו לוועדת הפנים והגנת הסביבה

משה סעדה:  מי שרוצה להגיד משהו, או שנעבור להצבעה? מי בעד?     

בועז טופורובסקי: רגע

בועז טופורובסקי:  לא הבנתי על מה

זאב אלקין: מה בעד? עוד פעם, אני כבר טענתי: כל סעיף פה דורש דיון, הצגה, הנמקה

משה סעדה: אלקין, אנחנו שמחים לשמוע אותך

משה סעדה:  אני רק לא ידעתי שאתה רוצה

משה סעדה:  אם אני הייתי יודע - - -     

זאב אלקין: אז אני אומר לך מראש

משה סעדה: אז מעכשיו אני מעדכן, שבכל נושא לפני ההצבעה אלקין ידבר, כי חשוב לנו לשמוע אותו

זאב אלקין: לא רק אני

בועז טופורובסקי: לא, אני רוצה לדעת על מה זה

צבי ידידיה סוכות: אתם לא מקשיבים

בועז טופורובסקי: תיקון מס' 268 – מה זה? לא הסבירו מה זה

קריאה: לא, לא, לא

משה סעדה: הצעת חוק לתיקון פקודת העיריות (צדק חלוקתי - - -)

בועז טופורובסקי: אה, זה לא הולך לפי הסדר?     

זאב אלקין: אז מה החוק? תביאו חוק

זאב אלקין:  לפחות חוק מועצת עורכי הדין בישראל גם לא שמתם, אבל שם אנחנו לפחות מכירים אותו, כי חנוך דאג שנכיר אותו

משה סעדה: זה העניין של הצדק החלוקתי

בועז טופורובסקי: אתה בעד הצעת חוק לתיקון צדק חלוקתי, אדוני היושב-ראש?     

משה סעדה: בעד להעביר את לוועדת הפנים והגנת הסביבה, והיא תדון בזה לעומק

זאב אלקין: אבל מה החוק? כדי שנדע להחליט

בועז טופורובסקי: על מה מדובר?     

משה סעדה: החוק מדובר על הצדק החלוקתי של קרן הארנונה

משה סעדה:  זה מה שידוע לי

זאב אלקין: איך קשורה קרן הארנונה? את קרן הארנונה כבר אישרתם

בועז טופורובסקי: לא הבנתי

בועז טופורובסקי:  מה קרן הארנונה?     

משה סעדה: העניין הוא סעיף 9ב לפקודת העיריות, להסמיך את שר הפנים, בהסכמת שר האוצר, ולאחר עיון בתסקיר, לקבוע בצו כי באזור שנמצא בתחום רשות מקומית אחת או יותר, ולא נכלל בו שטח מגורים בלבד, ההכנסות מהארנונה הכללית ומתשלומי החובה יחולקו בין אותה רשות – למה הכוונה?     

זאב אלקין: מי היוזם?     

משה סעדה: היוזם של זה זה יעקב אשר

זאב אלקין: ואתה מפנה את זה לוועדת הפנים?   

משה סעדה: כן

משה סעדה:  זה לייצר חלוקה שוויונית בין עיריות

משה סעדה:  זאת המטרה של החוק הזה

בועז טופורובסקי: זאת אומרת, שוויון בין העיריות, לא משנה אם - - -     

זאב אלקין: לא, זה חוק שמאפשר להעביר מתוך הקו הירוק ליו"ש

משה סעדה: לא, לא

זאב אלקין: זה זה

זאב אלקין:  נו, אני מכיר

משה סעדה: זה עיריות שאין להן שטח מסחרי

זאב אלקין: אבל באיזה אזור?     

משה סעדה: במטרה לסייע לרשויות מקומיות שאין בשטחן שטח מסחרי, תעשייה או תעסוקה, המהווים חלק חשוב - - -     

זאב אלקין: איפה?     

משה סעדה: לא כתוב – הינה: הסמוכות לרשות המקומית שבתחומה נמצא השטח האמור או נמצאות באזור יהודה והשומרון – זה חל גם על יהודה ושומרון, ואלקין בטח - - -     

זאב אלקין: זה לא גם

משה סעדה: "או" – זה לא רק

זאב אלקין: לא, זה חל היום על כולם, חוץ מיהודה ושומרון

משה סעדה: והיום זה גם על יהודה ושומרון

זאב אלקין: וזה מכניס את יהודה ושומרון

זאב אלקין:  זה מה שזה עושה

משה סעדה: נכון

משה סעדה:  ולכן זה דבר מבורך, ואלקין יסביר לנו למה זה חשוב

משה סעדה:  אלקין, אני נותן לך את רשות הדיבור

זאב אלקין: אוקיי

זאב אלקין:  אני כרגע לא אדבר לגופה של הצעת החוק, כי היא מורכבת, אני אסביר לך למה

משה סעדה: אני שמח לשמוע, אלקין

זאב אלקין: לכאורה זה נכון

זאב אלקין:  אלא מה? זו תנועה חד-כיוונית

משה סעדה: למה?     

זאב אלקין: כי חוקית אי-אפשר להעביר כספים שנגבים בתוך יהודה ושומרון לתוך הקו הירוק

זאב אלקין:  ולכן הצעת החוק כרגע תייצר אנומליה, שמכיוון אחד לכיוון שני אתה יכול להעביר כספים, משני לאחד אתה לא יכול

משה סעדה: אבל זו בעיה חוקית

זאב אלקין: עכשיו, המקומות היחידים שזה אגב רלוונטי, רק שתדעו, זה מודיעין מול מודיעין עילית, וזה ביתר עילית מול צור הדסה

זאב אלקין:  באופן פלאי, דווקא שתי הרשויות האלה

משה סעדה: יצא ככה

זאב אלקין: יצא ככה

זאב אלקין:  ובמקרה יעקב אשר הגיש את הצעת החוק הזאת

זאב אלקין:  זאת אומרת שמי שיכולים להיפגע פה זה צור הדסה ומודיעין

זאב אלקין:  עכשיו, היות שהצעת החוק עוסקת נטו ביהודה ושומרון – זה העיסוק שלה – ולכן פה הכתובת תהיה מינהל אזרחי בהרבה מאוד מובנים, אני לא חושב שוועדת הפנים, שהיוזם הוא גם היושב-ראש שלה, שזה בכלל לא האירוע הכי אסתטי להעביר הצעות חוק של היוזם - - -     

משה סעדה: אין ניגוד עניינים כזה בתקנון, אתה יודע

זאב אלקין: לא, יש אגב בתקנון הכנסת אפילו התייחסות מיוחדת, שאם יש חוקים אחרים שמחכים הרבה זמן, אז יושב-ראש ועדה לא יוכל לקדם הצעות חוק שלו

זאב אלקין:  נכון, ארבל, אני מדייק?     

משה סעדה: בסדר, אבל אין איסור בתקנון שמדבר שיושב-ראש ועדה לא יכול לקדם את החוק של עצמו, ראה ערך שמחה רוטמן

זאב אלקין: לא, אני אומר, יש

זאב אלקין:  אז התשובה היא: שמחה רוטמן, שים לב, הוא מתחכם, הוא מעביר את זה כחוקי ועדה

משה סעדה: לא, יש לו חוק היום של שירותי דת

משה סעדה:  זה לא חוק ועדה, זה חוק שלו

זאב אלקין: יש אחד שלו

זאב אלקין:  כעיקרון לפי תקנון הכנסת אם יש חוקים של אחרים שמחכים שישה חודשים, אסור לו לקדם את שלו

משה סעדה: כי אז זה סוג של אפליה, אבל סתם ככה אין בעיה עם זה

זאב אלקין: אגב, פשוט אף אחד לא בדק, אני חושב שגם בוועדת החוקה יש - - -     

משה סעדה: אלקין, בוא נתכנס

זאב אלקין: רגע, אתה לא מקשיב להנמקה

משה סעדה: אני כל הזמן מקשיב לך

זאב אלקין: גם בהקשר הזה אני חושב שגם בוועדת הפנים יש חוקים שאולי יתברר שהם מחכים שישה חודשים

זאב אלקין:  ולכן דווקא הצעת החוק יכולה להיתקע שם

זאב אלקין:  ולכן אני מציע, השורה התחתונה של זה: המקום הנכון לדיון הזה זה בוועדת החוץ והביטחון, כי לשם מגיע המינהל האזרחי

זאב אלקין:  זה על איו"ש

זאב אלקין:  מי מפקח על איו"ש

זאב אלקין:  יש ועדת משנה לענייני איו"ש

משה סעדה: בסדר, נעשה הצבעה מסודרת

בועז טופורובסקי: נעשה הצבעה על שתי הוועדות? זה חשוב

בועז טופורובסקי:  אבל רגע, לא סיימתי לשמוע - - -     

משה סעדה: בסדר

משה סעדה:  מי עוד רוצה?     

בועז טופורובסקי: סיימת את הטיעון?     

זאב אלקין: כן, סיימתי

בועז טופורובסקי: הוא שכנע אותי

בועז טופורובסקי:  אני רציתי להגיד עוד משהו

משה סעדה: נעבור להצבעה

בועז טופורובסקי: שנייה, אדוני

זאב אלקין: מה הצבעה? הוא רוצה לדבר

משה סעדה: אם הוא רוצה הוא יקבל לדבר

זאב אלקין: הוא ביקש

משה סעדה: אלקין, אתה מתפרץ פה לדלת פתוחה

קריאה: אלקין, אני תכף מוצאת לך מה לעשות, שלא תפריע

משה סעדה: אלקין, העוזר שלי אמר לי: ועדת הכנסת זה הקייטנה של אלקין

משה סעדה:  הוא בא לפה, כולו מרץ, כולו שמח

משה סעדה:  אז אני לא אקלקל לך את הקייטנה, אני בעד

משה סעדה:  אבל, טופורובסקי, אתה חניך בקייטנה

בועז טופורובסקי: קודם כול אני גם מודה לאלקין - - -     

משה סעדה: שאנחנו לומדים ממנו

בועז טופורובסקי: לומדים ממנו כל הזמן

משה סעדה: נכון, כל הזמן

בועז טופורובסקי: לא רק שהוא מכיר את התקנון על בוריו, לדעתי הוא גם כתב אות אות בכל - - -     

זאב אלקין: לא, יריב כתב אותו

זאב אלקין:  הגרסה האחרונה של התקנון נכתבה על ידי יריב כיו"ר ועדת הכנסת

משה סעדה: הם פעם היו פחות יריבים

זאב אלקין: הייתי שותף אומנם, אבל יריב - - -     

משה סעדה: טופורובסקי, קצר

בועז טופורובסקי: לגבי הצעת החוק דנן, אני רוצה להזכיר שממשלת ימין על מלא מקדמת הצעת חוק שעניינה צדק חלוקתי

משה סעדה: על מלא

בועז טופורובסקי: ובדברי ההסבר אומרים, שרשויות שהן פחות מוצלחות, יקבלו כסף מרשויות שהן יותר מוצלחות

זאב אלקין: כי רוצים לקחת מביבס כסף

זאב אלקין:  מה, אתה לא מבין? צריך להעניש אותו על זה שהוא המרה את פי - - -     

בועז טופורובסקי: אני רוצה שתוציא אותו - - -     

משה סעדה: אני לא רוצה להוציא אותך מהקייטנה, אלקין

משה סעדה:  תכבד את האחרים כמו שכיבדנו אותך

נאור שירי: חברת הכנסת בראשי, רוצה לשבת לידי? יש פה מקום

עליזה לביא: אני נורא אוהבת לצפות

משה סעדה: היא רוצה לראות אותך יותר טוב

נאור שירי: דווקא אני אשמח לדבר איתה

בועז טופורובסקי: רק שתדע, לפעמים יוצא לה לייזר מהעיניים

משה סעדה: בוא נתקדם

בועז טופורובסקי: שנייה, אני רק רוצה להגיד משהו

בועז טופורובסקי:  הצעת החוק הזאת, לא רק שהיא מנוגדת לאידאולוגיה של הכביכול ימין על מלא על מלא, זה מראה שהממשלה הזאת שמה את הפרסונלי על פני האידאולוגי, ושמה את מה שחשוב להם באופן אישי על פני מה שהם באמת מאמינים, או כביכול אמורים להאמין בו

בועז טופורובסקי:  זה ככה עם כל החקיקה שבאה לפגוע בשומרי הסף בגלל הנושא הפרסונלי של ראש הממשלה, וזה ככה גם בנושא הזה בגלל לחצים של ראשי רשויות לא מוצלחים, והממשלה הזאת אומרת: אם אתה לא מוצלח אז תהיה מקורה לצלחת

בועז טופורובסקי:  אלה שעובדים קשה ועובדים נכון ועובדים ישר ומוצלחים, הם ישלמו את החשבון

משה סעדה: טופורובסקי, תודה רבה

חנוך דב מילביצקי: אבל זה ראש אגף תקציבים

זאב אלקין: התייעצות סיעתית לפני ההצבעה, אלא אם כן מישהו מהח"כים רוצה עוד לדבר, אני לא יודע

זאב אלקין:  אה, הינה, נאור רוצה לדבר

זאב אלקין:  לפני ההצבעה אני מבקש התייעצות סיעתית

בועז טופורובסקי: נאור גם היה סגן ראש עיר עד שהוא נבחר

משה סעדה: בסדר גמור

משה סעדה:  תקבל

משה סעדה:  נאור, שהיה סגן ראש עיר לפני

בועז טופורובסקי: הוא גם היה יועץ של חבר הכנסת - - -     

משה סעדה: רשות הדיבור שלך, נאור

זאב אלקין: לא צריך לגלות הכול

נאור שירי: לא, אין לי בעיה, אפשר לדבר גם על עוד דברים שעשיתי בחיים

בועז טופורובסקי: הוא גם גולש

נאור שירי: כן, בזמני החופשי

זאב אלקין: מאיפה יש לך?     

משה סעדה: אלקין, זו לא קייטנה באמת

משה סעדה:  תן לו את הזכות לדבר

נאור שירי: תודה על הזכות, ועל זה שאתה עומד – או יותר נכון יושב – על זכותי לדבר

נאור שירי:  אני שמח באמת על העניין הגדול שאתם מגלים בשבעה חודשים האחרונים בשלטון המקומי

נאור שירי:  קודם כול זה מבורך

נאור שירי:  זה שאתם מביעים עניין במאזנים הכספיים, במאזנים הכלכליים של השלטון המקומי, באיך הם מתנהלים, ביכולת שלהם לנהל משק – זה מבורך, כי המון המון שנים השלטון המקומי היה מעין איזה אח חורג

נאור שירי:  הוא היה כאילו פרוטזה / צינור

נאור שירי:  הרגשת ככה גם, חבר כנסת מלביצקי, בעיריית פתח תקווה, או שהשיבר הראשי הוא רמי גרינברג, וכל השאר זה שסתומים קטנים במערכת

נאור שירי:      אני תוהה למה תמיד כשאתם מביעים עניין במערכת זה כאילו לשבור מערכות

נאור שירי:  נניח יש עניין מסוים במערכת המשפטית או באיזון בין רשויות השלטון במדינת ישראל, אתם אומרים: זה מעניין אותנו – מה נעשה? נחרב אותה

נאור שירי:  עכשיו מעניין אתכם השלטון המקומי – מה אתם עושים? מחרבים אותו

משה סעדה: נבנה אותו

נאור שירי: לא, אתם מחרבים

נאור שירי:  הייתי שמח לעזור לכם לבנות

נאור שירי:  אבל מה אתם עושים? מעניין אותנו ראשי ערים, יש בחירות, נשמע לנו מגניב בחירות, ואנחנו מאוד בעד בחירות ודמוקרטיה – מה נעשה? נמנה ראש עיר

נאור שירי:  נשנה את החוק באמצע מערכת בחירות

נאור שירי:  זה מאוד מעניין אותנו

נאור שירי:  שמעתם שיש מונח שנקרא מס הארנונה, חבר הכנסת סון הר מלך, הבעתם עניין בארנונה – מה נעשה? ניקח את הכסף, נקים קרן

חנוך דב מילביצקי: אבל זה לא אנחנו

נאור שירי: אה, זה לא אתם?     

חנוך דב מילביצקי: זו תוכנית של ראש אגף תקציבים, שהוא עשה ויזם אותה, אדוני

חנוך דב מילביצקי:  הוא לא ביביסט, האיש הזה

חנוך דב מילביצקי:  הוא רחוק מלהיות ביביסט

נאור שירי: אה, וואי, איזה קטע

שרון ניר: התוכנית הזאת הוגשה גם לשר האוצר בממשלה הקודמת

משה סעדה: חנוך, אנחנו חייבים לקדם פה

משה סעדה:  תתכנס

נאור שירי: לא, אין לי בעיה, ההערה נכונה, כי זה האינסטינקט הרגיל – יש איזה בעיה, מי אשם? משרת הציבור

נאור שירי:  יש בעיה בריבית, הריבית עולה, מי אשם? נגיד בנק ישראל

נאור שירי:  יש בעיה בקרן הארנונה או יש בעיה במס הארנונה, מי אשם? ראש אגף התקציבים

חנוך דב מילביצקי: אבל זו לא בעיה

חנוך דב מילביצקי:  זו בעיה שלכם

חנוך דב מילביצקי:  זו תוכנית טובה, מה לעשות

חנוך דב מילביצקי:  זו תוכנית שהוא אומר שזוכה לשבחים בכל פורום בין-לאומי שהוא נמצא בו

שרון ניר: מעולה להכניס את היד - - -     

נאור שירי: בקושי בפורום קהלת היא זוכה לאהדה

משה סעדה: אני לא רוצה להוציא אנשים, זו ועדת כנסת

חנוך דב מילביצקי: אני יכול לצאת לבד

חנוך דב מילביצקי:  אתה רוצה שאני אצא לבד?     

משה סעדה: חס ושלום

משה סעדה:  אני לא רוצה להוציא אף אחד, אבל אנחנו כן חייבים לקדם

משה סעדה:  חנוך, תעזור לי לקדם את זה

חנוך דב מילביצקי: אדוני, אתה נותן פה לדבר שעות

נאור שירי: לא, חס וחלילה, הוא רצה לתת לי דקה וחצי

משה סעדה: נאור, תתכנס

נאור שירי: אני רציתי להתכנס

משה סעדה: תתכנס

משה סעדה:  אנחנו רוצים להגיע להצבעה כבר עכשיו

נאור שירי: אז אולי אני יכול לסכם את הדקה וחצי שנתת לי לדבר, וזה באמת הפריע נורא לאנשים פה, למרות העניין הרב של חברת הכנסת בראשי, שאני מציע לכם פחות להתעניין בדברים

נאור שירי:  אל תתעניינו

נאור שירי:  יש שלטון מקומי שעובד, תשחררו אותו, הוא עשה את זה טוב מכם בקורונה למשל

נאור שירי:  פשוט תשחררו את הדברים, אל תתעניינו

נאור שירי:  מסכימה איתי, חברת הכנסת בראשי?     

משה סעדה: חבר הכנסת ביקש, כדי להאריך את הוועדה הזאת, כי זה חשוב לו, הוא רוצה התייעצות סיעתית, וניתן לו חמש דקות

משה סעדה:  11:47 אנחנו פה להצבעה

משה סעדה:  תודה

משה סעדה: מחדשים את הדיון

משה סעדה:       אנחנו עוברים להצבעה

משה סעדה:  מי בעד העברת הצעת החוק לתיקון פקודת העיריות לוועדת הפנים והגנת הסביבה? שירים את ידו

משה סעדה:  מי נגד? מי נמנע? אף אחד

משה סעדה: אושרה

משה סעדה: שישה בעד, חמישה נגד

משה סעדה:  בוא הנה, היינו על הקשקש

עליזה לביא: איך הגענו לזה שאנחנו שש-חמש?     

זאב אלקין: משבר קשה בקואליציה

משה סעדה: אנחנו מצביעים לגבי הרוויזיה להצעת חוק מועצת עורכי הדין

זאב אלקין: יש רוויזיה גם על פקודת העיריות

משה סעדה: אז על הרוויזיה על פקודת העיריות נקיים דיון בעוד חצי שעה מעכשיו, ב-18 – נעשה את כל הרוויזיות בסוף

משה סעדה:  טופורובסקי, אתה רוצה לנמק את הרוויזיה?      

זאב אלקין: זה רוויזיה על הפטור, נכון? אני ביקשתי רוויזיה

משה סעדה: לא, זה לא על הפטור

משה סעדה:  זה הצעת חוק עכשיו

זאב אלקין: זה על הפטור

זאב אלקין:  על הקדמת הדיון

משה סעדה: זה על 1

בועז טופורובסקי: זה לא הרוויזיה על סעיף 2?     

משה סעדה: לא, על 1

משה סעדה:  על 2 לא דנו

זאב אלקין: בטח, דנו, ויש רוויזיה

זאב אלקין: הרוויזיה על 1א – עוד לא הגיע זמנה

זאב אלקין:  הגיע זמנה של הרוויזיה על סעיף 2

משה סעדה: נכון

משה סעדה:  צודק

משה סעדה:  על סעיף 2

משה סעדה:  אתה רוצה לנמק?      

זאב אלקין: אני אשמח לנמק, כי שנינו ביקשנו

בועז טופורובסקי: אני אשמח ש - - -     

משה סעדה: הוא העביר לך, אלקין

משה סעדה:  אלקין, אתה מוזמן לנמק

זאב אלקין: הוא הצביע בעד על הפטור

זאב אלקין:  אני אסביר

זאב אלקין:  אפשר?     

משה סעדה: כן, אלקין

זאב אלקין: לא, יש פה כזאת התרחשות

משה סעדה: זו התלהבות מה

משה סעדה:  אנחנו נצנן את האווירה

זאב אלקין: תראה מה קורה

זאב אלקין:  איך אתה רוצה שאני אדבר? אנחנו באמת בקייטנה

משה סעדה: אני קורא את כולם לסדר, לימור, קלנר, בצלאל

אברהם בצלאל: רגע, אנחנו רוצים לאחל לקלנר מזל טוב

אברהם בצלאל:  היום הוא יום ההולדת בתאריך העברי, בתאריך האמיתי

אברהם בצלאל:  לאחל לו עד 120, בעזרת השם, עם נחת, שמחה, אושר ועושר, בריאות איתנה

משה סעדה: קלנר, הרבה הרבה מזל טוב

משה סעדה:  ושתגשים את כל החלומות ואת כל הרפורמות שאתה רוצה לעשות

זאב אלקין: מסכנה מדינת ישראל

זאב אלקין:  קלנר, אלקין לא רוצה לראות את הגב שלך, הוא רוצה לראות אותך

זאב אלקין:  אלקין, תנמק את הרוויזיה

זאב אלקין: אדוני היושב-ראש, אני מציע לוועדת הכנסת, בגלל כבודה של ועדת – אני מפחד מעליזה, לא נכנס לה באמצע

זאב אלקין:  אני חושב שמבחינת כבודה של הכנסת זה לא נכון לתת את הפטור מחובת הנחה, ואני אסביר למה

זאב אלקין:  מדובר על הצעת חוק שעוסקת בסוגיה שכל חצי שנה פה – זה כמו שעון כזה – של הסוגיה של הצבת חיילים בשורות שב"ס

משה סעדה: לא, זה לא הצבת חיילים

זאב אלקין: בטח שכן

משה סעדה: לא, זה על המנהלי

משה סעדה:  הייתה פה נציגת - - -     

בועז טופורובסקי: כן, הייתה כאן

זאב אלקין: זה על זה

זאב אלקין:  תסתכל על הצעת החוק

בועז טופורובסקי: עכשיו אנחנו בבקשת הממשלה להקדמת הדיון על פקודת בתי הסוהר

בועז טופורובסקי:  זה השחרור המנהלי

בועז טופורובסקי:  זה מה שהסברתם לי, שזה שחרור מנהלי

בועז טופורובסקי:  אפשר להוציא את הפרוטוקול?     

משה סעדה: זה השחרור המנהלי

משה סעדה:  יכול להיות שאתה חוזר - - -     

זאב אלקין: לא משנה, זה אותו טיעון

זאב אלקין:  לא, לא חוזר בי

משה סעדה: מה אותו טיעון?     

זאב אלקין: יש דפוס לממשלה – הוראות שעה שפג התוקף שלהן, להביא לכנסת הארכה ברגע האחרון, ואז לבקש פטורים

זאב אלקין:  אין סיבה לזה

זאב אלקין:  זה כמו גשם שיורד פה באוקטובר, וכל מדינת ישראל אומרת: אוי, פתאום יש גשם, אנחנו לא מוכנים

זאב אלקין:  הרי בניהול נכון מזכירות הממשלה יכולה להעלות את הדברים האלה, והשר שזה רלוונטי לו, כשהוא יתפנה מהפיתות והמקלחות במקרה הזה - - -     

עליזה לביא: - - -     

זאב אלקין: נו, מה אני אעשה?     

משה סעדה: אבל אתה יודע שזה חירות של אנשים, זה חשוב

זאב אלקין: אני לא אומר שזה לא חשוב, רק אני אומר שהממשלה - - -     

משה סעדה: דווקא כלוחם זכויות אדם הייתי מצפה ממך להיות בעד זה

זאב אלקין: בוודאי

זאב אלקין:  יכול להיות שנהיה בעד החוק, רק אני אומר שהבקשה של הממשלה לפטור, אחרי שהיא בעצמה מחכה לרגע האחרון, מביאה את זה לפה, ואז צועקת געוואלד

משה סעדה: אתה רוצה לתקן עוול בעוול נוסף?     

זאב אלקין: לא, אני חושב שוועדת הכנסת צריכה להגיד לממשלת ישראל: תביאו דברים בזמן

זאב אלקין:  בשביל מה צריך לעקם את הכלי הזה של התקנון?     

משה סעדה: תודה רבה לחבר הכנסת אלקין

משה סעדה:  לימור, בבקשה

משה סעדה:  קלנר, בצלאל, אנחנו מצביעים על הרוויזיה

אברהם בצלאל: הכול בסדר

אברהם בצלאל:  נותנים להם - - - מה קרה היום?     

משה סעדה: מי בעד הרוויזיה? שלושה בעד

משה סעדה:  מי נגד? שבעה

משה סעדה: לא אושרה

משה סעדה: תיקנו את המעוות מההצבעה הקודמת, הרוויזיה נדחתה

משה סעדה: אנחנו חוזרים לנושא הקודם: הצעת חוק לתיקון פקודת מס הכנסה (תיקון מס' 268), התשפ"ג–2023

משה סעדה:  ההמלצה היא להעביר אותה לוועדת הכספים

זאב אלקין: מה להעביר לוועדת הכספים, איזה חוק?     

משה סעדה: הצעת חוק לתיקון פקודת מס הכנסה

זאב אלקין: איזה מהם? ד' או ב'?     

קריאות: - - -     

זאב אלקין: במה עוסקים עכשיו?     

קריאה: מס הכנסה

זאב אלקין: לא, הממשלתית זה ב'

זאב אלקין:  ד' זה פרטי

זאב אלקין:  אז במה עוסקים, בממשלתית או בפרטית?     

בועז טופורובסקי: רגע, ב' זה על שכר הדירה?      

זאב אלקין: אפשר להעיר הערה פרוצדורלית?     

נאור שירי: אפשר לדבר על מה קורה עם המטבעות הדיגיטליים בעולם, בועז?     

בועז טופורובסקי: כבר נגיע לזה

בועז טופורובסקי:  אנחנו בב'

נאור שירי: אני חש שיש פיחות בשוק

זאב אלקין: יש לי הצעה לסדר

משה סעדה: טופורובסקי, זו הצעת חוק ממשלתית, הצעת חוק לתיקון פקודת מס הכנסה

משה סעדה:  אלקין, אתה רוצה לשאת דברים, כמנהגך?     

זאב אלקין: לא, אני קודם רוצה הצעה לסדר, ואחר כך אני אתייחס ספציפית לחוק הזה, אחרי שתגיד לאן אתם מציעים להעביר אותו

משה סעדה: אנחנו מציעים להעביר אותו לוועדת הכספים, לשאלתך

זאב אלקין: אז אתה רוצה שאני כבר אעשה ביחד גם הצעה לסדר וגם לגופו?     

משה סעדה: ביחד, כן

זאב אלקין: קודם כול כהצעה לסדר, יש לי בקשה מהוועדה, השמעתי את זה בפעמים קודמות, והינה הוכחה עד כמה זה חשוב

זאב אלקין:  אי-אפשר לקיים את הדיונים האלה כשהחוקים לא על השולחן שלנו, או בצורה של טאבלט או בצורה של חוק

זאב אלקין:  הינה, עכשיו היה פה דיון על מה בכלל החוק של בתי הסוהר

משה סעדה: הייתה נציגת המשרד לביטחון הפנים, רק לא היית, אלקין

משה סעדה:  היא הגיעה, היא דיברה על החוק

זאב אלקין: בסדר

זאב אלקין:  אבל הינה, ברוויזיה היא לא נמצאת, ומותר לי להיות בה כשהיא מדברת ולהגיש רוויזיה

משה סעדה: בסדר, אבל שאלת אותי, ועדכנתי אותך

זאב אלקין: יפה

זאב אלקין:  ולמשל תיקון מס' 2268 – אף אחד לא יודע מה זה אם החוק לא מונח לפניו

זאב אלקין:  זה מה שאנחנו דנים עכשיו

זאב אלקין:      ולכן קודם כול אני מבקש לתת לנו את החוקים

זאב אלקין:  זה גם לעתיד

זאב אלקין:  אני חושב שזה הדבר הנכון, ותמיד נהגנו פה ככה

זאב אלקין:  ואז יהיה אפשר לדפדף בחוק תוך כדי דיון ולגבש עמדה, כי קביעת ועדה קשורה לתוכן החוק בצורה ברורה

זאב אלקין:      עכשיו, היות שזה עדיין איננו, פה צריך להסביר על מה זה

זאב אלקין:  אם אתה רוצה אני אסביר, כי דווקא אני מכיר היטב את החוק

משה סעדה: אלקין, אתה מוזמן לתת לנו שירות, כדרכך

זאב אלקין: אני מוכן לתת שירות

משה סעדה: עליזה וטופורובסקי, אתם פוגמים בשיח בתוך הוועדה

בועז טופורובסקי: סליחה

בועז טופורובסקי:  כאילו עליזה לא מתנצלת, רק אני

זאב אלקין: מדובר בהצעת חוק שאפילו עליזה תסכים איתי שהיא הצעת חוק רעה, כי חברי הקואליציה הסכימו אתנו בדיון בקריאה הראשונה במליאה שזאת הצעת חוק רעה

זאב אלקין:  אני רק אסבר את אוזנם של חברי הכנסת, שזאת הצעת חוק שמדברת על ביטול פטור מחובת דיווח למס הכנסה למי שמשכיר דירות עד תקרה מסוימת

זאב אלקין:  התוצאה של זה, לפי העמדה המקצועית של משרד השיכון שהייתה בזמנו, עוד כשאני הייתי שר השיכון - - -     

משה סעדה: - - -     

זאב אלקין: באמת הצעת חוק מזעזעת, מסכים

משה סעדה: זה מחייב למעשה כל אחד לדווח

זאב אלקין: זה מחייב כל אחד לדווח

זאב אלקין:  התוצאות של זה, שהמון אנשים שעד היום לא עסקו בדיווח, כי הם שכירים ולא חייבים בדיווח, יהיו חייבים בדיווח, יצטרכו פה רואה חשבון וכו'

משה סעדה: לא יהיה להם כוח להתעסק עם כל - - -     

זאב אלקין: זה מכביד על משכירי הדירות, הרבה פעמים אנשים מבוגרים וכן הלאה

זאב אלקין:  אבל מה שיותר משמעותי, זה יעלה אוטומטית במיידי את השכירות, כי היום הרבה אנשים לא מעלים מעבר לתקרה, כי לא רוצים להתעסק עם הדיווחים

משה סעדה: עם התקרה

משה סעדה:  ואז אם אני מדווח, מה זה משנה?     

זאב אלקין: ברגע שדיווחת, ממילא אני מדווח, אז מה זה משנה? אז אני אבקש 300 ש' יותר על הדירה, 400 ש' יותר

חנוך דב מילביצקי: זה לא נכון

בועז טופורובסקי: זה חד-משמעית נכון

זאב אלקין: זה חד-משמעית נכון

זאב אלקין:  עוד פעם, זו לא עמדתי

משה סעדה: חנוך, אני אתן לך לדבר

חנוך דב מילביצקי: צריך להעביר את זה, נו, עכשיו פה כל דבר הרצאות?     

זאב אלקין: תכף אני אספר לך מה אתם עשיתם עם זה, ותבין שלא בטוח שתעבירו את זה

משה סעדה: אלקין, תתכנס?     

זאב אלקין: לא, אבל יש פה משהו חשוב גם לגבי ההצעה לאן להעביר

בועז טופורובסקי: ב"קבלה לעם" מלמדים אותך לא להתעצבן

זאב אלקין: איך אתה יודע? מתגלים פה דברים מעניינים

בועז טופורובסקי: אני יודע

בועז טופורובסקי:  "קבלה לעם" ואני זה היינו הך

זאב אלקין: זאת הצעת חוק, כאמור, שלפי העמדה של אנשי המקצוע של משרד השיכון תעלה משמעותית את שכר הדירה, ובאופן עקיף גם את מדד המחירים לצרכן

זאב אלקין:  זאת אומרת שאנחנו פה מתניעים תהליך - -      

משה סעדה: תהליך שלילי

בועז טופורובסקי: - - שהוא מגדיל את יוקר המחיה גם באופן ישיר על אנשים, וגם אחר כך כסטטיסטיקות והצמדות

בועז טופורובסקי: אני הולך לנשיאות, אתה יכול לתת לי להגיד משהו ואני הולך?     

זאב אלקין: אני אעצור באמצע, אתן לבועז

בועז טופורובסקי: אני פשוט חייב ללכת לנשיאות, אדוני היושב-ראש

בועז טופורובסקי:  אני רוצה להגיד שזה בדיוק ממשיך את מה שאמרתי קודם: ממשלת ימין על מלא כביכול, שמקבלת החלטות שמי שקורא לעצמו ימין היה מתבייש בה

בועז טופורובסקי:  זו החלטה שמביאים לכאן האוצר, שר האוצר – מכל הדברים בעולם, לא על יוקר המחיה, לא הורדת מכסים, לא טיפול ביבוא, לא בכלום – העלאת מס על משכירי דירות

חנוך דב מילביצקי: כל הדברים - - - בחוק ההסדרים

בועז טופורובסקי: תקשיב טוב, חנוך, העלאת מס על משכירי דירות, שבהכרח יביא גם להעלאת מס על שוכרי דירות

בועז טופורובסקי:  כדאי גם להקשיב למה שאומר כאן אלקין - - -     

משה סעדה: זה לא העלאת מס, זה דיווח, אתה לא מדייק

בועז טופורובסקי: בטח שכן

משה סעדה: זה לא מס

בועז טופורובסקי: זה כן מס

זאב אלקין: לא, בשלב הראשון זה רק דיווח

זאב אלקין:  גם המס יבוא בהמשך

בועז טופורובסקי: שנייה, אני קראתי את ההצעה

בועז טופורובסקי:  זה ביטול ההצמדה למדד של תקרת הפטור ממס הכנסה

זאב אלקין: זה נכון

בועז טופורובסקי: בהכרח זה יביא להעלאה

בועז טופורובסקי:  כי מה זה אומר? זה מעלה את המס

בועז טופורובסקי:  אם היום בן אדם במקום 5,000 מקבל – סתם, אני ממציא – 5,700 ש' פטור, זה יוריד את זה ל-5,000, אז הוא יגיד למי ששוכר ממנו את הדירה, במקום לשלם 5,000 ש' או 5,700: בגלל שמעלים לי את המס, אני מעלה לך ל-6,200, כדי שזה יהיה בערך כמו שהיה מקודם

בועז טופורובסקי:  גם יעלה את שכר הדירה, גם יעלה את המיסים שמשלמים בעלי דירות

בועז טופורובסקי:  אז יכול להיות שזה יביא עוד טיפה כסף, באמת טיפה כסף, לקופת המדינה, אבל זה מה שממשלת ימין על מלא בוחרת לקדם, להעביר הכי מהר

בועז טופורובסקי:  שיהיה לכם בהצלחה

משה סעדה: תודה רבה, חבר הכנסת טופורובסקי, דרך צלחה

משה סעדה:  אלקין, תסיים את הדברים שלך

נאור שירי: למה עושים אבל נשיאות על הוועדה?     

משה סעדה: אלקין, תסיים את הדברים שלך בבקשה

זאב אלקין: אוקיי

זאב אלקין:  עד עכשיו דיברתי על התוכן, והסברתי למה בעיניי זאת הצעת חוק גרועה

זאב אלקין:  עכשיו אני מדבר על הפרוצדורה

זאב אלקין:  חנוך, זה דווקא מופנה אליך

זאב אלקין:  חנוך, אמרת שצריך להעביר את זה

זאב אלקין:  אני אספר לך משהו: הצעת החוק הזאת כבר הייתה בכנסת

זאב אלקין:  הביאו אותה כחלק מחוק ההסדרים, כולל פה בוועדה הזאת, דנו עליה ושלחנו אותה לדיון בוועדת הכספים

זאב אלקין:  דנו עליה בוועדת הכספים, ומה שעשה איתה יושב-ראש ועדת הכספים, ובצדק בעיניי, לא רק שהוא לא העביר אותה כחלק מחוק ההסדרים, הוא קבר אותה

זאב אלקין:  מה המשמעות? הוא אפילו לא פיצל אותה לקריאה ראשונה, כדי שהממשלה לא תצטרך לעבור הכול מחדש

זאב אלקין:  בדרך כלל מה שלא מעבירים בחוק ההסדרים, מפצלים וממשיכים דיון בוועדה

זאב אלקין:  הוא עד כדי כך התנגד להצעת החוק הזאת, שהוא דאג שהיא אפילו לא תפוצל, והיא מתה בוועדת הכספים, קבורה

זאב אלקין:      עכשיו, אני לא מצליח להבין אתכם

זאב אלקין:  אחרי שיו"ר ועדת הכספים הרג את הצעת החוק הזאת, גם על דעת שאר חברי הקואליציה שם, כי באמת חשבו שזאת הצעת חוק גרועה

זאב אלקין:  ובצדק חשבו, עוד פעם אני אומר, זו הצעת חוק שפוגעת בציבורים - - -     

חנוך דב מילביצקי: אני הייתי גם בדיון הזה

חנוך דב מילביצקי:  זה לא כולם

חנוך דב מילביצקי:  זה לא נכון

חנוך דב מילביצקי:  הייתה עמדה כזו

חנוך דב מילביצקי:  עצם חובת הדיווח, בעיניי כמו גם בעיני אחרים, היא לא בעייתית

חנוך דב מילביצקי:  יש כאלו שרואים בה בעיה

חנוך דב מילביצקי:  צריך לשאול: למה רואים בעיה בחובת דיווח?     

זאב אלקין: אז למה לא העברתם את זה?     

חנוך דב מילביצקי: למה?     

זאב אלקין: הסברתי למה

זאב אלקין:  לפי עמדת אנשי המקצוע של משרד השיכון – אתה יודע כמה שנים האוצר מנסה להעביר את זה? הוא גם בא אליי כשהייתי שר השיכון עם הרעיון הזה, ושאלתי את אנשי המקצוע שמתעסקים אצלנו בתחום הזה, ואמרו: חד-משמעית זה יביא להעלאה של השכירות

זאב אלקין:  למה? כי יש לא מעט אנשים שהם שכירים ולא חייבים היום בדיווח שנתי, ורק בגלל הדירה לא רוצים להיכנס לתחום של דיווח שנתי, ולכן משכירים עד הרף, למרות שהשכירות עלתה מאוד במדינת ישראל

זאב אלקין:  אבל הם לא חוצים את הרף, בגלל שלא רוצים להתעסק עם הדיווח, לא רוצים לקחת רואה חשבון, לא רוצים את כל הבלגן שקשור בזה, וגם הוצאות נוספות

חנוך דב מילביצקי: זה לא דיווח, זה של המס

זאב אלקין: זה דיווח למס הכנסה

חנוך דב מילביצקי: העלו גם - - -     

משה סעדה: חנוך, אנחנו לא נעשה עכשיו דיון בתוך דיון

זאב אלקין: ולכן ברגע שאתה מבטל את הפטור מדיווח, בן אדם אומר: אני ממילא חייב לדווח

זאב אלקין:  אם אני ממילא חייב לדווח, אני אעלה ב-300–400 - - -     

משה סעדה: אנחנו צריכים את הזמן הזה

נאור שירי: נעלה את זה בדלתא, ונשית את זה על השוכר

זאב אלקין: אני אעלה את זה ב-300–400 ש' בחודש

זאב אלקין:  אני בזה אממן גם את רואה החשבון שאני צריך עכשיו לשים בשביל הדיווח הזה, וגם אם אני אשלם קצת מס אז עדיין זה משתלם לי

זאב אלקין:  ולכן לפי עמדת אנשי המקצוע של משרד השיכון – עוד פעם, לא אני המצאתי את זה, חנוך – הייתה לי חוות דעת כתובה, והלכתי לוועדת שרים לחקיקה ועצרתי את זה

משה סעדה: אלקין

משה סעדה:  תסיים

משה סעדה:  אתה כבר עובר את מכסת הזמן שלך

זאב אלקין: לא, אני מנסה להבין, תסביר לי אתה: יושב-ראש ועדת הכספים כבר דן בזה

משה סעדה: אלקין, אמרת את זה

משה סעדה:  שמעתי

משה סעדה:  בעזרת השם בדיון בוועדה נדון גם בעניין הזה

זאב אלקין: לא, אז למה אתה שולח את זה שוב לשם?     

משה סעדה: אנחנו נדון בזה בוועדת הכספים

רון כץ: אבל דנו בזה שם

זאב אלקין: כבר דנו וקברו והרגו את זה

משה סעדה: וזה יעבור לוועדת הכספים, וועדת הכספים תחליט

זאב אלקין: אתה יודע איך נקרא בן אדם שעושה אותה פעולה פעם שנייה ומחכה לתוצאה שונה

קריאה: ביבי

משה סעדה: אנחנו רוצים לעבור להצבעה

זאב אלקין: רגע, התייעצות סיעתית

זאב אלקין:  מה הצבעה?     

משה סעדה: בסדר גמור

משה סעדה:  חמש דקות

משה סעדה:  השעה 12:03

רון כץ: לא, 12:04

זאב אלקין: לא, רגע, אבל יש עוד חברי כנסת שרצו לדבר

זאב אלקין:  אני מבקש התייעצות סיעתית לפני הצבעה

משה סעדה: 12:09

משה סעדה: אני מחדש את הדיון בנוגע להצעת חוק לתיקון פקודת מס הכנסה

משה סעדה:  מי בעד להעביר לוועדת הכספים?     

רון כץ: מה "בעד"? רגע, חכה

נאור שירי: לא אמרת שנוכל לדבר - - -     

זאב אלקין: אתה ניסחת את זה לא נכון – מי בעד להעביר לוועדת הכספים, כדי לקבור את זה שם קבורת חמור פעם שנייה?     

משה סעדה: מי נגד? מי בעד? להרים את ידו

זאב אלקין: בעד מה?     

משה סעדה: להעביר לוועדת הכספים

רון כץ: מה להעביר לוועדת הכספים?     

זאב אלקין: כדי לקבור את זה שם

אברהם בצלאל: ולקבור את זה שם

משה סעדה: אמרתי

משה סעדה:  מי נגד? שירים את ידו

משה סעדה:  מי נמנע?     

משה סעדה: אושרה

משה סעדה: שישה בעד, שלושה נגד

משה סעדה:  ההצעה התקבלה

משה סעדה: הנושא הבא: הצעת חוק לתיקון פקודת מס הכנסה (פטור ממס במכירת מטבעות דיגיטליים לתושבי חוץ ובהקצאת מטבעות דיגיטליים לעובדים), התשפ"ג, של חבר הכנסת דן אילוז וקבוצת חברי הכנסת

משה סעדה:  אני ביקשתי מדן שיסביר לי את החוק, הוא אמר לי שהוא גם לא שולט בו

אברהם בצלאל: רון רוצה לדבר

רון כץ: לא, קודם זאב

רון כץ:  יש לנו פה עניין של גיל וותק

נאור שירי: אני רק מוודא שבקשתי לדבר - - -     

רון כץ: כן, וגם בקשתי

משה סעדה: אני לקחתי את הסמכות שלי, ברשותכם, כממלא מקום יושב-ראש, להעניק אוטומטית - - -     

רון כץ: לאלקין

נאור שירי: אני רוצה לברך את חבר הכנסת ינון מגל שהצטרף לדיון

רון כץ: תדע לך שזה טוב לפריימריז

משה סעדה: אוטומטית לאלקין לתת את רשות הדיבור, אבל שתי דקות

משה סעדה:  הזמן שלך

משה סעדה:  אלקין, בכבוד

זאב אלקין: לא, אבל תגיד לאן אתם רוצים להעביר את החוק

משה סעדה: אנחנו רוצים להעביר את החוק לוועדת הכספים

ינון אזולאי: איזה חוק?     

משה סעדה: תיקון פקודת מס הכנסה (פטור ממס במכירת מטבעות דיגיטליים)

רון כץ: מקלט מס

זאב אלקין: הינה, מאוד פשוט: בשונה מהחוקים האחרים, אני חושב שזו הצעה נכונה, ואין לי מה להגיד על זה, אני תומך בהצעה שלכם

משה סעדה: אתה תומך?     

זאב אלקין: כן

משה סעדה: יש תמיכה

נאור שירי: מה "יש תמיכה"?     

משה סעדה: הוא תומך

נאור שירי: סבבה

נאור שירי:  זה הוא אמר

זאב אלקין: אני אומר

משה סעדה: נאור שירי

נאור שירי: תודה

נאור שירי:  אני לא שופט את ההצעה, כי לא קראתי אותה לעומק

זאב אלקין: גם אני לא, התייחסתי רק לאכסניה של ועדת הכספים

ינון אזולאי: אפשר לסיים פה - - - 

נאור שירי: לא, חבר ועדת הכספים ינון אזולאי, תודה רבה שהצטרפת

רון כץ: ויו"ר ועדת האתיקה

רון כץ:  תהיו נחמדים לינון

משה סעדה: ינון, "האחד בא לגור וישפוט שפוט"?     

זאב אלקין: אגב, אני ציטטתי אותך, ינון, אומנם לא בשם אומרו, אז עכשיו אני יכול בשם אומרו, על החוק הקודם, על ביטול תקרת הדיווח

ינון אזולאי: אתה לא צריך לצטט אותי

ינון אזולאי:  אני נגד החוק הזה

ינון אזולאי:  החוק הזה - - - יגיע לוועדה, יהיו בו שינויים

משה סעדה: נאור, אתה מפסיד את הזמן שלך

נאור שירי: סליחה? לא, אתה צריך להשתיק אותם

נאור שירי:  מה, אני יו"ר הוועדה? אתה יו"ר הוועדה

משה סעדה: אלקין לוקח לך את הזמן

נאור שירי: ממש לא, אדוני

נאור שירי:  ממש לא

נאור שירי:  חבל, הדיון מתקיים, אתה צריך לשמור על זכותי

משה סעדה: נאור, יש לך את זכותך, שתי דקות מעכשיו

זאב אלקין: למה לא שלוש?     

נאור שירי: תודה רבה

נאור שירי:  בבקשה להתחיל עם קריאות

ינון אזולאי: נאור, קריאה ראשונה

נאור שירי: תראה, איך שאני בא לדבר

משה סעדה: דניאל, קחי את ינון אזולאי, תוציאי אותו החוצה להפסקת קפה

נאור שירי: בן אדם מנסה להוציא משפט שעה

נאור שירי:  אחד קורא לי בקריאה ראשונה - - -     

רון כץ: עד שהוא מתנהג יפה אתה לא שומר על זכותו לדבר

משה סעדה: נאור, לא, אנחנו לא נשמע אותך, וחבל לי, כי אני רוצה לשמוע אותך

משה סעדה:  אתה מונע ממני את הזכות הזאת

נאור שירי: קודם כול אני מודה לך על הכנות בזה שאתה רוצה לשמוע אותי

נאור שירי:  אני חושב שכל נושא המטבעות הדיגיטליים – צחוק בצד – בטח פטור ממיסוי על מכירה של מטבעות דיגיטליים, צריכים להיעשות בוועדה רצינית

נאור שירי:  כל נושא המטבעות הדיגיטליים, כל הדברים האלה, צריכים להתבצע בוועדת משנה שמתייחסת לכל הסקטור הזה, שלדעתי הוא חסר רגולציה ומתנהל בצורה – רגע, סעדה, מה זאת אומרת שיחליף אותך?     

משה סעדה: ברשת ב' מחכים לי

נאור שירי: רשת ב'?     

רון כץ: מה יש לך כבר להגיד? בטח הם ידברו איתך על המטבעות הדיגיטליים

ינון אזולאי: סעדה, אני אומר לך: אני לא הייתי מחליף את רשת ב' בנאור שירי

נאור שירי: אוה

נאור שירי:  וזה אחד שיודע

נאור שירי:  שיאן הנוכחות בכנסת, נכון?     

ינון אזולאי: לא יודע, החודש האחרון - - -     

נאור שירי: כל נושא המטבעות הדיגיטליים צריך להתבצע לא בוועדת הכספים

קריאה: - - -     

נאור שירי: אני אסביר

נאור שירי:  אני שמח על הפליאה שלך

רון כץ: הם ביקשו כלכלה - - -     

נאור שירי: כספים או כלכלה?     

ינון אזולאי: כספים

נאור שירי: כספים

נאור שירי:  אני שמח שציינת על כלכלה

נאור שירי:  למה כלכלה? כי אני חושב שכלכלה זה המקום הנכון, בטח ובטח שיו"ר ועדת הכספים כאג'נדה, באמת משהו שהוא מאמין, הוא מתנגד לכל חברות בין-לאומיות, אתה יודע, כמו שהוא אמר על מודי'ס – אז מודי'ס אמרו

ינון אזולאי: אתה פעם שמעת אותו על המטבעות הדיגיטליים?     

נאור שירי: לא

ינון אזולאי: אז כדאי שזה יגיע לוועדת הכספים ותבוא לשמוע אותו

נאור שירי: אז בניגוד למה שאתה חושב, אני חושב שלא כדאי לשים את זה על שולחנו, בטח ובטח שוועדת הכספים היא גם עמוסה, וגם העברתם אליה עוד חוק שהוא צריך לקבור, עכשיו אתם מעבירים לו שני חוקים שהוא יצטרך לקבור

ינון אזולאי: אפשר

ינון אזולאי:  זו לא בעיה

ינון אזולאי:  יש מספיק

משה סולומון: יש קומה שנייה בחלקות

נאור שירי: לא, יש עכשיו בוועדת הפנים דיון על חוסר מקום בחלקות קבורה

נאור שירי:  ואני תוהה אם יהיה מקום עכשיו להעמיס גם את החוקים שאתם רוצים לקבור

ינון אזולאי: לא, זה משהו אחר, מטבעות אפשר לקבור, לא צריך קדושה ולא צריך כלום

רון כץ: בקומות

ינון אזולאי: לא, זה בקודם, בשכירות

נאור שירי: לא, בסדר גמור, אני כבר לא יודע מה אתם רוצים לקבור – חלק מהמיסוי על הדירות

ינון אזולאי: האמת, כל מה שלא בן אדם אנחנו רוצים לקבור

קריאה: שלא חי

ינון אזולאי: מה שלא חי

ינון אזולאי:  אנחנו רוצים את החיים, שימשיכו לחיות באושר, בנחת, בשמחה

ינון אזולאי:  מה יותר טוב מזה?     

נאור שירי: טוב, תודה רבה, אדוני

ינון אזולאי: תודה

נאור שירי: חבר הכנסת רון כץ

נאור שירי:  אני עוזר לך

ינון אזולאי: רגע, אבל סולומון היה לפני – אתה לא רוצה, סולומון? טוב, אז רון כץ

משה סולומון: אני כבר קברתי

ינון אזולאי: חבר הכנסת רון כץ

ינון אזולאי:  אני רק רוצה לפני זה מחאה

נאור שירי: אנחנו נשמח שתצטרף למחאה

ינון אזולאי: הינה אני אומר לך מחאה: ההפגנות שעושים ליד הבית של רון כץ אני מוחה

רון כץ: אני מקבל אותן באהבה

ינון אזולאי: אני אומר לך: צריך לעבור ליד כיכר גורן

ינון אזולאי:  כתב על זה השר משה ארבל, שזה 5 מ' מהבית שלו, אפשר להעביר את זה ל-400

ינון אזולאי:  אני מתנגד להפגנות ליד הבית שלך

רון כץ: באחרונה השתתפתי

רון כץ:  זה היה הכי נוח שיש, רק לרדת למטה

ינון אזולאי: אם הילדים שלך לא היו מתקשרים, תאמין לי, הייתי אומר שימשיכו

ינון אזולאי:  אבל אתה יודע שזה מפריע לילדים

רון כץ: אני בעד

רון כץ:  כל הפגנה לגיטימית

נאור שירי: אני רק רוצה לעדכן אתכם, שמכיוון שביידן אמר No לביבי, הוא רוצה לעשות weekend בקפריסין ויוון

נאור שירי:  הוא אמר: אם אני לא אוכל להגיע לארצות הברית, הדבר הטוב הבא – קפריסין ויוון

ינון אזולאי: אגב, גם מישראל נוסעים הרבה לקפריסין

ינון אזולאי:  אז זה בסדר, לפחות אנחנו כמו ארצות הברית

נאור שירי: ראש הממשלה לא מוזמן לארצות הברית

נאור שירי:  זה באמת שיא חדש

רון כץ: לא, הוא מדבר על ראש הממשלה, שלא מוזמן לארצות הברית

נאור שירי: אני מדבר על ראש הממשלה

נאור שירי:  אין לי שום בעיה שתיסע לקפריסין ויוון, אני מברך על זה

ינון אזולאי: אני אומר: גם מישראל נוסעים לקפריסין, אז גם לארצות הברית - - -     

רון כץ: לא ארצות הברית נוסעת לקפריסין, נתניהו נוסע לקפריסין

נאור שירי: אתה צריך להקשיב

רון כץ: זה הדבר הכי קרוב שלו ל - - -     

ינון אזולאי: - - - שהוא נוסע

ינון אזולאי:  מותר לו

רון כץ: לא, בסדר גמור

רון כץ:  זה ב-level

נאור שירי: בכיף

נאור שירי:  אני רק תוהה, איך הגענו למצב שראש ממשלת ישראל לא מוזמן לבית הלבן? איך זה הגיוני?     

ינון אזולאי: יאללה, רון כץ

ינון אזולאי:  נאור, אל תפריע לרון כץ

נאור שירי: סליחה

זאב אלקין: הוא מוזמן לשם דיגיטלית, רון

זאב אלקין:  במסגרת המטבעות הדיגיטליים

רון כץ: קודם כול אני רוצה לברך את ממשלת ישראל, שבשנת 2023 יש לנו - - -     

נאור שירי: השאלה אם יש לו ארנק דיגיטלי

נאור שירי:  זו שאלה טובה

רון כץ: אל תגזים

זאב אלקין: לא חושדים בכשרים, רון

רון כץ: לא, הוא שאל אם לנתניהו יש ארנק דיגיטלי

זאב אלקין: אמרתי: לא חושדים בכשרים

ינון אזולאי: תאמין לי שאלקין הבין את השאלה שלו

רון כץ: טוב, אז אחרי שסיימנו לדבר על מדע בדיוני ועל ארנקים שלא קיימים, בוא נדבר על הדברים האמיתיים

רון כץ:  בשנת 2023 הגיע הזמן שמישהו יתעסק בכל התחום של המטבעות הדיגיטליים, שחוץ מהרבה דברים טובים שהם עושים גם הרבה דברים בעייתיים, כמו לממן ארגוני פשיעה, כמו להיות הדלת המסתובבת של הרבה מאוד כספים שחורים, שמדינת ישראל נלחמת בהם מצד אחד ומפסידה בצד השני

רון כץ:  ולכן אני חושב שבאמת ברצינות מישהו צריך לקחת את הנושא הזה על עצמו

רון כץ:  אנחנו חיים עם הדבר הזה 20 שנה, אף אחד לא התעסק בזה אף פעם

רון כץ:  ועדת הכספים עמוסה בצורה בלתי רגילה

רון כץ:  כל רגע נותנים לה עוד חוק שהיא דנה בו כבר בעבר, בשביל לדון בו שוב בעתיד

רון כץ:  צריך באמת למצוא מקום אמיתי עם המלצות אמיתיות, כי זה יגיע לוועדת הכספים סתם ככה, בשביל שיהרגו אותו שם

ינון אזולאי: לא הבנתי, המלצה של הייעוץ המשפטי היא לא אמיתית?     

רון כץ: המלצה מצוינת

רון כץ:  אבל משרד האוצר לא התעסק עם זה, משרד הכלכלה לא התעסק עם זה

ינון אזולאי: לא, אבל ההמלצה של הייעוץ המשפטי היא ועדת הכספים

ינון אזולאי:  עכשיו אתה אומר שהיא לא אמיתית

רון כץ: אני בעד להעביר את זה לוועדת הכספים, אבל בצורה רצינית

רון כץ:  זה מה שאני אומר

ינון אזולאי: ברור

ינון אזולאי:  מה זה "בצורה רצינית"?     

רון כץ: אני אגיד לך, כי לפני שנייה העברנו חוק לוועדת הכספים, שוועדת הכספים כבר דנה בו, ואמרה שאין לדון בו, העברנו לה אותו עוד פעם

ינון אזולאי: איזה?     

נאור שירי: המיסוי

נאור שירי:  מה שניסיתם לקבור

נאור שירי:  שעה אנחנו מנסים לומר לך את זה

ינון אזולאי: הינה, אז אני אומר לך - - -     

נאור שירי: לא יהיה

ינון אזולאי: לא, גם במליאה לא התחייבתי על זה

ינון אזולאי:  החוק הזה – לא זה, החוק הקודם - - -         

נאור שירי: על טבריה – סליחה, אני מבלבל פשוט בחוקים שרוצים לקבור ולא הצלחנו

ינון אזולאי: נאור, אני אעשה לך סדר אחר כך

ינון אזולאי:  יכול להיות שהחוק הזה עובר דרך טבריה, אבל אני - - -     

זאב אלקין: לא, זה חוק להעלאת דמי שכירות בטבריה, זה לא חוק - - -      

ינון אזולאי: הדיווח המכוון – אני אמרתי גם במליאה ואני אומר גם פה: אני לא אוהב טוב, זה חוק לא טוב

ינון אזולאי:  הוא הגיע במסגרת חוק ההסדרים, ולא צלח את דרכו בוועדת הכספים

רון כץ: אז מעבירים את זה עוד לוועדת הכספים?     

ינון אזולאי: הממשלה הביאה את זה עוד פעם, והעברנו את זה לפה, לוועדת הכנסת

נאור שירי: מה זה הממשלה? זה חבר כנסת דן אילוז

ינון אזולאי: לא, זו לא הצעת חוק פרטית, זו הצעת חוק ממשלתית

נאור שירי: אה, אתה מדבר על ההצעה הקודמת?     

ינון אזולאי: כן, הקודמת

ינון אזולאי:  ולכן אני אומר לך: גם בוועדת הכספים שזה יגיע יהיה דיון מעמיק – לא דיון אחד – דיון מעמיק

ינון אזולאי:  באמת נרד לכל דירה ודירה במדינת ישראל, לדעת איך הדיווח

רון כץ: לפי מקורות זרים, בטבריה יש הרבה דירות עם פוטנציאל השקעה גבוה למי שצריך להשקיע

ינון אזולאי: אגב, כבר לא

נאור שירי: כבר מכרו?     

ינון אזולאי: מאז שבועז שמה המחירים עלו

נאור שירי: לא, מאז קרן הארנונה

ינון אזולאי: קרן הארנונה יכולה, אבל לא בטבריה – במקומות אחרים העלתה את המחיר

רון כץ: דיור למשתכן היה שם, אלקין?     

נאור שירי: רגע, שמעת? יש פה כותרת: קרן הארנונה העלתה את מחירי הדיור

ינון אזולאי: זה מה שאנחנו – במקומות כמו מודיעין - - -     

נאור שירי: לא הבנתי

נאור שירי:  הקמתם את זה כדי להוריד את מחירי הדיור

ינון אזולאי: אני אומר לך

ינון אזולאי:  אגב, מי שמכיר אותי, גם בקרן הארנונה שמע את הדעה שלי

נאור שירי: אבל ראיתי את האצבע שלך בסוף

ינון אזולאי: אמרתי לך: גם בדיור המכוון אתה תראה את האצבע שלי, כי אני חלק מקואליציה, וגם בקרן הארנונה אמרתי את הדעה שלי ונלחמתי, והבאתי חלק מהפשרות

ינון אזולאי:  אם זה היה הכי טוב שעבר? לא

ינון אזולאי:  אנחנו אמרנו את זה

ינון אזולאי:  גם את הדעה הזאת אמרתי, ישבת בוועדה ושמעת אותי גם אומר את זה

רון כץ: מה אתה אומר על טבריה?     

ינון אזולאי: אחלה עיר

ינון אזולאי:  תאמין לי, יש לי אח שגר שמה

קריאה: ניגוד עניינים

ינון אזולאי: לכן לא הצבעתי

אברהם בצלאל: אתם רוצים לדבר אחר כך בעניין?     

רון כץ: אנחנו בודקים את כל האופציות

ינון אזולאי: רון, סיימת?      טוב, אנחנו נעבור להצבעה

ינון אזולאי:  מי בעד ההמלצה להעביר לוועדת הכספים את הצעת חוק לתיקון פקודת הכנסה (פטור ממס במכירת מטבעות דיגיטליים לתושבי חוץ ובהקצאת מטבעות דיגיטליים לעובדים), התשפ"ג - -      

זאב אלקין: תראה, רק באת ואני מוותר על התייעצות סיעתית

זאב אלקין:  תראה איך זה עובד

ינון אזולאי: אני אגיד לאופיר שיבוא או שלא צריך?      - - של חבר הכנסת דן אילוז וקבוצת חברי כנסת

ינון אזולאי:  מי בעד?     

חופית כהן: שבעה בעד

ינון אזולאי: שבעה

ינון אזולאי:  מי נגד? מי נמנע?     

רון כץ: אוה, רציתי שתשאל את זה, כי אלקין לימד אותי את זה

ינון אזולאי: לא, אבל נתנו לכם את האפשרות, במקום להתנגד להימנע

ינון אזולאי:  נמנע אחד

ינון אזולאי: אושרה

ינון אזולאי: ההצעה עברה לוועדת הכספים

נאור שירי: רגע, יש לא השתתף

נאור שירי:  סליחה

ינון אזולאי: אין לא השתתף

נאור שירי: יש לא השתתף

ינון אזולאי: אין לא השתתף

ינון אזולאי:  אז תלחץ על הכפתור – נוכח

נאור שירי: אבל יש פה נוכח שלא השתתף

נאור שירי:  אני מבקש את חוות הדעת המשפטית על הלא-השתתף

ינון אזולאי: אני מציע, בגלל שזה נושא מאוד - - -     

נאור שירי: אז נושא חדש, אין לי בעיה

נאור שירי:  תכניס את זה

ינון אזולאי: אני מבקש, רק אם אפשר, לדון על זה בכובד ראש ולשלוח לו את התשובה בכתב

נאור שירי: לא, לא, לא, זה קריטי מאוד להמשך ההצבעות

ינון אזולאי: הנושא הבא לסדר-היום: הצעת חוק התכנון והבנייה (תיקון – שומה מתוקנת מוסכמת), התשפ"ג–2022, של חבר הכנסת אוריאל בוסו

נאור שירי: לאן רוצים להעביר את זה?     

ינון אזולאי: המלצת הלשכה המשפטית – לוועדת הפנים והגנת הסביבה

נאור שירי: אני לא יכול להתנגד לזה

ינון אזולאי: ביקשו הוועדה המיוחדת לחיזוק ופיתוח הגליל, ואנחנו אומרים: לוועדת הפנים והגנת הסביבה

ינון אזולאי:  זו ההצעה של יושב-ראש הוועדה

זאב אלקין: זה אפילו הגיוני, ואז יש סיכוי שהוא לא יתעסק בחוק האחר שהעבירו אליו, של פקודת העיריות

ינון אזולאי: הבנתי

ינון אזולאי:  אוקיי

נאור שירי: לצערי, בגלל הכישרון הרב שיש ליו"ר ועדת הפנים ואיכות הסביבה – הוא יתעסק

זאב אלקין: כן, מה גם שהחוק האחר הוא שלו

ינון אזולאי: אז בכלל

רון כץ: רגע, חכה, אנחנו רוצים להתייעץ

רון כץ:  למה אתה ישר - - -     

ינון אזולאי: אין בעיה

ינון אזולאי:  התייעצות

ינון אזולאי:  חוזרים ב-12:28

אופיר כץ: טוב, שלום לכולם, אנחנו מחדשים את הדיון

נאור שירי: אני רוצה רק להתייחס לעיסוק

נאור שירי:  אני הייתי בדיון מהותי לגבי חיזוק המבנים בעיריית טבריה

נאור שירי:  למה?     

ינון אזולאי: אבל אסור לך עיסוק נוסף

נאור שירי: בוועדה

נאור שירי:  ואז רנטה אמרה לי: תבוא לדקה להצביע בוועדת הכנסת

נאור שירי:  מפה כבר עברה שעה

ינון אזולאי: טוב, אנחנו עוברים להצבעה

נאור שירי: אופיר, בוקר טוב

נאור שירי:  מה שלומך?     

אופיר כץ: בוקר טוב

אופיר כץ:  אמרתי, לא הקשבת

נאור שירי: לא, אני רק רוצה לברך אותך לתחילת השבוע

אופיר כץ: אה, תודה רבה

נאור שירי: איך היה בדרך?     

אופיר כץ: תענוג

נאור שירי: רוצה לספר לנו? כי כולנו חלקנו חוויות היום מכביש 6

אופיר כץ: ארבע וחצי שעות

זאב אלקין: אם היית מביא פיתות, השר לביטחון לאומי היה פותר לך את הבעיה

זאב אלקין:  לא הבאת פיתות זה מה שקרה

אופיר כץ: הייתה תאונה

אופיר כץ:  היה סיוט

אופיר כץ:      הצעת חוק התכנון והבנייה (תיקון – שומה מתוקנת מוסכמת), התשפ"ג– 2022 (פ/109/25), של חבר הכנסת אוריאל בוסו, להעביר לוועדת הפנים והגנת הסביבה

אופיר כץ:  מי בעד?      

חופית כהן: שמונה בעד

אופיר כץ: תשעה

ינון אזולאי: גם רון כץ, ברגע האחרון הצלחנו לשכנע אותו

אופיר כץ: מי נגד? מי נמנע?      

אופיר כץ: אושרה

אופיר כץ: אושר פה אחד

אופיר כץ: הצעת חוק המאבק בטרור (תיקון – הזדהות עם מבצע עבירת טרור מסוג המתה), התשפ"ג–2023 (פ/3157/25), של חבר הכנסת צבי סוכות, בהסכמה להעביר לוועדת החוקה

נאור שירי: למה חוקה ולא בט"פ?     

רון כץ: למה לא בט"פ?     

אופיר כץ: לא בט"פ – ועדת החוץ והביטחון

אופיר כץ:  ויש פה הסכמה להעביר את זה לוועדת החוקה

רון כץ: למה?     

אופיר כץ: הסכמה בין ראשי הוועדות

רון כץ: אני חייב שאלה היפותטית כזאת

ינון אזולאי: דווקא השאלות שלך מעניינות

ינון אזולאי:  שאל

רון כץ: כמו שהם הוסיפו לכל המשרדים שלהם את המילה "לאומי", עכשיו לכל הצעת חוק הם מצמידים את המילה "טרור"? זה אמור להרשים מישהו? לא הבנתי את האירוע הזה

זאב אלקין: זה לא טרור, זה מאבק בטרור

אופיר כץ: אה, יש הצעת חוק דומה שנידונה כבר בוועדת החוקה, אז יהיה אפשר למזג את זה בוועדת החוקה

נאור שירי: אז זה בחוקה או בחו"ב?     

אופיר כץ: חוקה

זאב אלקין: אבל חוקה עסוקה במלביצקי

רון כץ: כן, ואני לא חושב שיהיה להם זמן בחוקה, עם לפרק את לשכת עורכי הדין, סבירות - - -     

נאור שירי: עוד חוק שהולך - - -     

אופיר כץ: עובדה שהם כבר התחילו

אופיר כץ:      אם כך, מי בעד?     

נאור שירי: רגע, יש זכויות דיבור? אין זכות דיבור?     

עליזה לביא: אחרי כבר

קריאה: כבר דיברתם

רון כץ: מה כבר דיברנו? זה חוק אחר

אופיר כץ: מי נגד? מי נמנע?     

רון כץ: רגע, אני נגד

רון כץ:  מישהו ספר נגד?     

רון כץ: אושרה

אופיר כץ: שבעה בעד, אחד נגד, אחד נמנע

נאור שירי: אפשר לשאול שנייה שאלה רק להבין?     

אופיר כץ: רגע, אני רק אסכם

אופיר כץ:  אם כך, ההצעה עברה לוועדת החוקה

נאור שירי: יש לי הרגשה שבאת לתקתק

נאור שירי:  לא, אני לא יודע, כי לפני זה נתנו לנו לדבר

אופיר כץ: למה? דיברת

אופיר כץ:  שאלת

ינון אזולאי: נאור, אמרתי לך שתתגעגע אליי?     

זאב אלקין: נאור, גילוי נאות, כשהתחילה הישיבה ניגשה אליי עליזה, אמרה: לאופיר יש בעיה של פקקים, תמשוך

זאב אלקין:  אני משכתי

זאב אלקין:  עכשיו הוא הגיע, אין מה למשוך, נגמר

נאור שירי: אז אין לנו יותר זכות לדבר?     

אופיר כץ: נאמר לי עכשיו שביקשתם לדבר על כל הצעות החוק

אופיר כץ:  אני אאפשר לך בחוק הבא להאריך, בסדר?     

נאור שירי: אין בעיה

ינון אזולאי: למה, יש עוד משהו?         
 

אופיר כץ: הצעת חוק הנוער (שפיטה, ענישה ודרכי טיפול) (תיקון – מעצר ומאסר בעבירות טרור), התשפ"ג–2023 (פ/3058/25), של חבר הכנסת יצחק קרויזר וקבוצת חברי כנסת – להעביר לוועדת החוקה, חוק ומשפט

רון כץ: אני רוצה שאילתה רשמית על הקטע הזה עם הטרור ועם הלאומי

רון כץ:  זה מרשים אותם? מה זה נותן להם, לכל הצעת חוק - - -     

אופיר כץ: איפה רשום פה לאומי?     

רון כץ: לא, לאומי זה המשרדים

רון כץ:  מה זה נותן לכל הצעת חוק לדחוף טרור?     

משה סולומון: זה ביטוי של מה שמרגישים כאן – לחזק את הלאומיות ולמגר את הטרור

משה סולומון:  זה הרעיון

נאור שירי: אולי תפסיקו למגר את הטרור במילים ויותר במעשים

משה סולומון: זה גם נכון

משה סולומון:  אבל זה מתחיל במילים

רון כץ: בוא נירשם לדבר

רון כץ:  נאור קודם

אופיר כץ: בבקשה, נאור

ינון אזולאי: תפנק אותו בדקה וחצי

ינון אזולאי:  נאור, דקה וחצי במקום דקה

נאור שירי: על מה?     

ינון אזולאי: קח פינוק

ינון אזולאי:  מה זה משנה? דקה וחצי

ינון אזולאי:  הוא הבטיח להאריך לך את הזמן – דקה וחצי

אופיר כץ: פעם שעברה שאמרת לו את זה הוא היה בהלם

ינון אזולאי: קח נימוק, אחי

נאור שירי: פינק אותי בלנמק הסתייגות ולהעביר תקציב

נאור שירי:  כמו שאתם מפנקים את המדינה, אני הרגשתי שפינקת אותי

זאב אלקין: אתה יכול לדבר למשל על יישום חוק הנוער בטבריה

ינון אזולאי: אם אתה יכול רק בלי לחייך כשאתה מסביר את הדברים האלה, כי זה דברים רציניים

נאור שירי: לא, אין שום בעיה לחייך כשמדברים דברים רציניים

נאור שירי:  הרבה פעמים כעסתי ונימקתי, ואז הבנתי שהכעס שאני משדר במימיקה של הפנים - - -     

קריאה: הוא לא טוב

נאור שירי: לא, פשוט לא מקשיבים

נאור שירי:  בייחוד, אגב, יושב-ראש הוועדה עכשיו, כשהייתי כועס הוא היה נאטם

נאור שירי:  אמרתי: אולי אני אחייך, אני אציג את אותם טיעונים בחיוך

נאור שירי:  אגב, זה טיפ שקיבלתי מידידי רון כץ

נאור שירי:  הוא אמר לי: עזוב

נאור שירי:  לא צריך לכעוס, זה גם עושה קמטים

רון כץ: נכון

נאור שירי: אז אני מנסה לחייך ולדבר אתכם רציונלי

נאור שירי:  לצערי, חבר הכנסת רון כץ, זה לא עובד

ינון אזולאי: תגוון

נאור שירי: איך אתה רוצה שאני אגוון?     

ינון אזולאי: תתחיל בכנס, תמשיך בחיוך, בסוף תחייך, תצחק, תהנה

נאור שירי: אני רואה שיש לך הרבה ניסיון - - -     

רון כץ: שתדע, אפרופו לצחוק, תצחק

רון כץ:  זה מצחיק

רון כץ:  זה גדול

נאור שירי: מה, על החזירים?     

זאב אלקין: זו מלאכה סיזיפית, בועז

רון כץ: כשחבר הכנסת אלמוג כהן אומר על ביג שהוא יחסום אותם בגופּו, איך הוא הולך לעשות את זה? איפה הוא הולך לעמוד?     

נאור שירי: השאלה אם זה גופו בבג"ד כפ"ת או בפ' דגושה

רון כץ: אני חייב להבין, אחרי שהוא יצא מהכלוב והתחבר לעולם עוד פעם, איך הוא הולך לחסום את ביג? איך זה הולך לקרות, אופיר?     

אריאל קלנר: זה בסדר, ביג למדו את הלקח

אריאל קלנר:  ביג למדו את מגבלות הכוח

אריאל קלנר:  וכל המחאה הזאת, אם היו משלמים איזשהו מחיר, כל אלה שחוסמים - - -     

רון כץ: מדינת ישראל משלמת את המחיר

רון כץ:  תראו מה אתם עושים למדינה

אריאל קלנר: כל המחאה הפריבילגית הזאת, אף אחד לא משלם שום מחיר

רון כץ: מי הפריבילגים? בערד, בבאר שבע, בפתח תקווה

רון כץ:  אתה הפריבילג הכי גדול פה

רון כץ:  איזה פריבילגים?     

אריאל קלנר: החרדים, האתיופים, אם היו עושים רבע ממה שאתם עשיתם - - -     

רון כץ: הם עומדים איתנו

רון כץ:  הם עומדים איתנו

קריאות: - - -     

אופיר כץ: קלנר, רון כץ, די

אופיר כץ:  אני חושב שזה כבר לא משנה

אופיר כץ:  אחרי ההתקפלות המפוארת של ביג זה כבר לא משנה

אריאל קלנר: סוף סוף שילמו מחיר

אריאל קלנר:  מישהו מהמחאה הזאת שילם מחיר

רון כץ: ההתקפלות בינתיים היא של נתניהו, אופיר

אופיר כץ: ההתקפלות המפוארת שלהם

אופיר כץ:  כן, חבר הכנסת אלקין, אתה רשום

ינון אזולאי: לא, הוא אמר שחזרת, הכול בסדר

זאב אלקין: אמרתי, ביקשו ממני למשוך עד שתחזור

אופיר כץ: אה, הבנתי

אופיר כץ:  פספסתי את זה

אופיר כץ:  אוקיי

אופיר כץ:      אם כך, נעבור להצבעה

רון כץ: רגע, דילגת עליי

ינון אזולאי: דיברת

רון כץ: זו הייתה הערת ביניים

רון כץ:  דקה וחצי לפחות, חצי מהזמן

זאב אלקין: אני מוכן גם לתרום את הזמן שלי

אופיר כץ: אני מאפשר לו, בלי תרומות

רון כץ: אז קודם כול אני רוצה לומר משהו, כי זה היה כזה חצי בדיחה

רון כץ:  אז, קלנר, אני רוצה לומר ברצינות, בשביל שזה יהיה ברור וחד-משמעי: המחאה הזאת היא המחאה הכי חשובה שהייתה פה מאז קום מדינת ישראל

רון כץ:  אין יותר חשוב ממה שהאנשים האלה עושים

רון כץ:  הם הפטריוטים האמיתיים

אריאל קלנר: רק שישמרו על החוק

רון כץ: הם שומרים על החוק

אופיר כץ: מי ששורף כבישים - - -     

אריאל קלנר: בלי פרעות

אריאל קלנר:  בלי מדורות באיילון

אריאל קלנר:  בלי חסימות נתב"ג

אריאל קלנר:  בלי סרבנות לשרת בצה"ל

רון כץ: הם שומרים על החוק

נאור שירי: מי שרצה לשרוף כבישים, להזכירך, זה שר האוצר שלך

נאור שירי:  ואל תגיד לנו לשמור על החוק, כשמפעל ההתנחלויות כל כולו הוא עבירה על החוק

רון כץ: היחיד שלא שמר על החוק ויש לו כתבי אישום בבית הזה קוראים לו איתמר בן גביר, אם אנחנו מדברים על חוק

אריאל קלנר: רק לשמור על החוק

אריאל קלנר:  רק לשמור על החוק

נאור שירי: מה לך ולחוק? תגיד, מה לכם ולחוק? הבן-אדם האנרכיסט היחידי זה השר לביטחון לאומי שלך

אריאל קלנר: בבקשה, אני מצפה שתקראו לכל - - -     

אופיר כץ: רון

אופיר כץ:  רון

רון כץ: משפט לסיום, ברשותך, אדוני היו"ר

רון כץ:  תראו מה עשיתם למדינה בכל תחום

עמית הלוי: גירשו אותם מהבתים שלהם - - - הייתה מחאה - - -     

נאור שירי: נו, באמת

נאור שירי:  נציג טבריה בכנסת ישראל הגיע לחלוק איתנו את חוכמתו

אופיר כץ: טוב, אני עובר להצבעה

אופיר כץ:  אם כך, מי בעד להעביר את הצעת החוק לוועדת החוקה, חוק ומשפט?     

נאור שירי: לא, אני רק שאלתי: כל מה שקשור עכשיו לטרור עובר לחוקה?     

זאב אלקין: כדי שלא יהיה לה זמן - - -     

אופיר כץ: מי נגד?     

נאור שירי: לא, הייתה לי שאלה אחת, גם לא ענית לי על זה

אופיר כץ: מי נמנע?     

ינון אזולאי: אבל ביקשתם להעסיק את רוטמן

ינון אזולאי: אושרה

אופיר כץ: אם כך, הצעת החוק תועבר לוועדת החוקה, חוק ומשפט

רון כץ: אני רשום בנגד?     

אופיר כץ: לא הצבעת

רון כץ: נגד, נגד

אופיר כץ: רון נגד

נאור שירי: אני נמנע

אופיר כץ: הצעת חוק פיקוח על בתי ספר (תיקון – מתן אישור בידי תברואן מוסמך), התשפ"ג–2023 (פ/3260/25), של חבר הכנסת ישראל אייכלר – ההצעה להעביר לוועדת העבודה והרווחה בהסכמה

זאב אלקין: אבל על מה זה?     

רון כץ: מתן אישור בידי תברואן – מה זה אומר?     

זאב אלקין: מה זה? למה לא ועדת החינוך?     

ארבל אסטרחן: זה יכול להיות חינוך או בריאות

אופיר כץ: זה גם בריאות, גם חינוך, גם רווחה

זאב אלקין: בריאות או חינוך, אבל לא עבודה ורווחה

אופיר כץ: אמרתי שזה בהסכמה

זאב אלקין: אבל זה חלק מהמגמה הזאת, להעביר הצעות חוק לוועדות שהיושבי-ראש זה אותם ח"כים, כשזה ממש לא קשור בנושא

זאב אלקין:  לא אסתטי

זאב אלקין:  זה או בריאות או חינוך, אין שום קשר לעבודה ורווחה

זאב אלקין:  בשביל מה?     

ארבל אסטרחן: - - - גם צריך אישור של משרד הבריאות, ורוצים להוסיף גם אפשרות של רישיון של תברואן

ינון אזולאי: שלא יצטרך לרוץ למשרד הבריאות?     

נאור שירי: לא הבנתי

קריאה: גם לתברואן לתת - - -     

נאור שירי: אז גני ילדים זה חינוך?     

רון כץ: מה החוק הזה אומר?     

אופיר כץ: יש גם גני ילדים שהם בפיקוח של משרד העבודה והרווחה

נאור שירי: מעונות היום?     

רון כץ: מישהו יודע מה זה החוק הזה?     

אופיר כץ: חלק אצל משרד החינוך וחלק בעבודה ורווחה

נאור שירי: 20%?     

רון כץ: מישהו יודע מה זה החוק הזה?     

זאב אלקין: לא גננות, גנים

נאור שירי: אתה מדבר על גנים או על מעונות יום?     

אופיר כץ: מעונות

זאב אלקין: אבל זה על גנים

ינון אזולאי: שצריך להביא אישור תברואה?     

ארבל אסטרחן: זה גם בתי ספר וגם גנים

רון כץ: מה מבקשים כאן?     

זאב אלקין: זה על בתי ספר בכלל, זה לא על גנים

נאור שירי: תגיד, זה חל גם על מוכר שאינו רשמי?     

זאב אלקין: כתוב פה שזה בתי ספר בכלל

ארבל אסטרחן: לא, אבל ההגדרה של בית ספר היא "לרבות גן ילדים וכל מוסד חינוכי אחר"

זאב אלקין: אבל גן ילדים, לא מעונות

אופיר כץ: טוב, בסדר, שמענו את העמדה

זאב אלקין: מה העמדה של הייעוץ המשפטי?     

אופיר כץ: היא אמרה לך, שזה צריך להיות חינוך לבריאות

ארבל אסטרחן: - - - יותר לבריאות בגלל - - -     

רון כץ:  רגע, זה נושא רציני

רון כץ:  זה אומר להפריט את כל הרעיון של משרד החינוך, שלא יצטרכו יותר את הגורמים הרשמיים? זה אומר שעכשיו כל בן אדם שהם ייקחו, ישכרו אותו, יוכל לתת להם את האישור

רון כץ:  זה לא נושא של מה בכך

אופיר כץ: היום יש?     

רון כץ: היום יש

רון כץ:  ועל זה אנחנו רוצים התייעצות סיעתית

אופיר כץ: התייעצות

אופיר כץ:  אז חוזרים ב-12:44

אופיר כץ: אם כך, אנחנו עוברים להצבעה

אופיר כץ:  מי בעד העברת הצעת חוק פיקוח על בתי ספר (תיקון – מתן אישור בידי תברואן מוסמך), התשפ"ג–2023 (פ/3260/25), של חבר הכנסת ישראל אייכלר לוועדת העבודה והרווחה?     

רון כץ: אבל, אופיר, ההסבר לא היה בפרוטוקול

רון כץ:  רגע, תגיד אותו לפרוטוקול

רון כץ:  למה?     

אופיר כץ: מי נגד? מי נמנע?     

אופיר כץ: אושרה

אופיר כץ: אחד נגד, אחד נמנע

רון כץ: לא, אני בנגד

רון כץ:  זה צריך ללכת לבריאות

רון כץ:  וזה שהוא עמוס זה לא סיבה

זאב אלקין: שיניתי לנמנע

אופיר כץ: הצעת חוק הבנקאות (רישוי) (תיקון – פיקוח פרלמנטרי על סגירת סניפים וצמצום שירותי בנק), התשפ"ג–2023 (פ/3206/25), של חבר הכנסת ואליד אלהואשלה – לוועדת הכלכלה

אופיר כץ:  שלום, אתה רוצה להתייחס? אין צורך

שלום דנינו: זה כבר תיקון שלנו

שלום דנינו:  ואנחנו כבר דנים בזה

אופיר כץ: כן, הצעת חוק דומה משולבת עברה לדיון בוועדת הכלכלה

אופיר כץ:  אז בעצם יהיה מיזוג אחרי זה

אופיר כץ:       אם כך, מי בעד? מי נגד? מי נמנע?     

אופיר כץ: אושרה

אופיר כץ: אם כך, הצעת החוק הועברה פה אחד לוועדת הכלכלה

רון כץ: אתה רואה? כשיש דברים טובים אנחנו זורמים

ינון אזולאי: רק שתדע, בכספים ניהלתי ישיבה, עבר הכול פה אחד

ינון אזולאי:  אתה יודע למה? כי הייתי לבד

אופיר כץ: אני מכיר מהכנסת הקודמת, לא בוועדת הכספים

אופיר כץ: הצעת חוק איסור פרסומת והגבלת השיווק של מוצרי טבק ועישון (תיקון – איסור על ייצור ושיווק של מוצר עישון בטעם או בריח מובחן), התשפ"ג–2023 (פ/3331/25), של חבר הכנסת בועז ביסמוט וקבוצת חברי כנסת

רון כץ: בועז פה

רון כץ:  מישהו יכול להסביר מה זה אומר?      

בועז ביסמוט: זה בקונצנזוס

בועז ביסמוט:  זה דווקא עבר

רון כץ: לא, אין בעיה, אבל מה ההצעה אומרת?     

ינון אזולאי: אם אתה מסביר הוא לא לוקח נימוק

זאב אלקין: לאן - - -     

בועז ביסמוט: נעשה את זה קצר

בועז ביסמוט:  קודם כול אתה מוזמן להגיע לוועדה שלי, של מלחמה בסמים ואלכוהול

בועז ביסמוט:  ואז היית מגלה, על פי המומחים, עד כמה היום הצעירים שלנו מגיל 10 נחשפים לסיגריות האלקטרוניות האלה

בועז ביסמוט:  מה לעשות? זה טעמים, מפתים אותם

רון כץ: זה בעצם להגביל אותם?     

בועז ביסמוט: זה לאסור את הטעמים, כי זה דבר שגורם לתמותה, לצערנו הרב, והיה לנו כבר מקרה אחד לפני - - -     

רון כץ: אתה רואה? הוא הסביר

רון כץ:  אני בעד

בועז ביסמוט: ואני מאוד שמחתי, אגב, לראות בהצבעה עצמה שהיא עברה פה אחד

בועז ביסמוט:  רבים מהאופוזיציה הצביעו יחד, ותודה רבה

ינון אזולאי: אני חתום על ההצעה הזאת, נכון? אחלה הצעה

ינון אזולאי:  אני חתום על ההצעה שלך, בועז

אופיר כץ: תודה, בועז

אופיר כץ:  אם כך, מי בעד?     

ינון אזולאי: בטח בעד

בועז ביסמוט: תודה, רון

אופיר כץ: שמונה בעד

אופיר כץ:  מי נגד? מי נמנע?     

אופיר כץ: אושרה

אופיר כץ: אם כך, תועבר לוועדת הכלכלה פה אחד

זאב אלקין: בועז, זו ההחלטה היחידה שעברה פה אחד פה נראה לי

אופיר כץ: הצעת חוק איסור פרסומת והגבלת השיווק של מוצרי טבק ועישון (תיקון – תמונה בדבר נזקי העישון), התשפ"ג–2023 (פ/3487/25), של חבר הכנסת אושר שקלים וקבוצת חברי כנסת – גם זו לוועדת הכלכלה

שלום דנינו: זה ההמשך של הטיפול בנושא של פרסום, של הדבקה של תמונות - - -     

ינון אזולאי: אה, על הקופסאות

זאב אלקין: כאילו ידונו בזה יחד עם החוק של בועז

שלום דנינו: בדיוק

שלום דנינו:  אז זה ביחד

אופיר כץ: מי בעד? שמונה בעד

אופיר כץ:  מי נגד? מי נמנע?     

אופיר כץ: אושרה

אופיר כץ: אם כך, גם ההצעה הזו תועבר לוועדת הכלכלה פה אחד

שלום דנינו: תודה רבה לכם

אופיר כץ: הצעת חוק הביטוח הלאומי (תיקון – פטור מכפל תשלום דמי ביטוח לאומי), התשפ"ג–2022 (פ/592/25), של חבר הכנסת שמחה רוטמן – לוועדת העבודה והרווחה

רון כץ: מה הוא רוצה עכשיו?     

זאב אלקין: לא, למה לא חוקה?     

ינון אזולאי: עד שסוף סוף הוא מוותר על משהו אצלו, אתם רוצים גם על זה שהוא לא יוותר?      

זאב אלקין: לא, כי כבר קבענו עיקרון שיוזם החוק מעביר את זה לוועדת בראשותו

זאב אלקין:  זה היה העיקרון המנחה לאורך כל ההצבעות

ינון אזולאי: אבל אתה יודע ששמחה שובר עקרונות

זאב אלקין: אז לפי הדבר הזה זה צריך ללכת לחוקה

ינון אזולאי: אבל שמחה שבר את העיקרון, אז תן לו

אופיר כץ: הוא שמע את ההערה שלך מקודם, שמי שמציע והוא יו"ר ועדה זה לא - - -     

זאב אלקין: האמירה שלך מתבססת על הנחת עבודה מופרכת לחלוטין, שהוא שמע את האמירה שלך ובעקבות זה עשה משהו

רון כץ: שהוא שמע – תעצור במילה שמע

שלום דנינו: דיווחנו לו

זאב אלקין: זה לא המקרה

רון כץ: מה ההצעה הזאת אומרת בכלל? כי אין פה את המילה "טרור" פשוט, אז זה מבלבל אותי

ינון אזולאי: אבל יש פה "לאומי"

רון כץ: או לאומי או טרור, כן

ארבל אסטרחן: הצעת החוק של חבר הכנסת רוטמן מדברת על לצמצם את הפער בין מעמד עובד במדינה שאינה חתומה על אמנה בדבר ביטחון סוציאלי עם מדינת ישראל, לבין מעמדו של מי שעובד במדינה שכן חתומה על אמנה כאמור

ארבל אסטרחן:  צמצום הפער ייעשה באמצעות מתן פטור מתשלום דמי ביטוח לאומי למי שעיקר הכנסתו במדינה זרה והוא משלם שם ביטוח סוציאלי

ארבל אסטרחן:  עם זאת העובד ימשיך לשלם גם ביטוח בריאות בהתאם להכנסה שלו, וגם דמי ביטוח לאומי מינימליים, כדי לשמור על זכויותיו הבסיסיות לגמלאות במוסד לביטוח הלאומי

רון כץ: מה עם כל החוקים הקומוניסטיים האלה? מה יהיה?     

ארבל אסטרחן: כמו כן, מוצע להחריג את מי שנשלח על ידי מעסיקו לעבוד מחוץ לישראל, שכן במצבים אלו המעסיק הוא שנושא בחובת תשלום דמי ביטוח

אופיר כץ: אז צמצום

אופיר כץ:  אתה רואה? אנחנו לא מצמצמים רק את הסבירות

ינון אזולאי: רגע, אבל אם אנחנו מבטלים עכשיו עילת הסבירות, אנחנו צריכים את החוק הזה?     

רון כץ: אתה לא צריך בכלל את כל הוועדה

רון כץ:  למה אתה צריך להיות פה?     

אופיר כץ: אם כך, מי בעד?     

זאב אלקין: אולי בגלל זה זה לא לוועדת החוקה, היא פשוט תבוטל

רון כץ: כן, לא צריך ועדה

אופיר כץ: שישה

אופיר כץ:  מי נגד? אחד נגד

אופיר כץ:  מי נמנע?     

אופיר כץ: אושרה

אופיר כץ: אוקיי

אופיר כץ:  אם כך, ההצעה תועבר לוועדת העבודה והרווחה

אופיר כץ:      מה עם החוק של - - -     

זאב אלקין: הייתה רוויזיה על מלביצקי?     

אופיר כץ: עבר?     

זאב אלקין: לא

רון כץ: מה זה בקשת הממשלה?     

קריאה: לא, עשינו על הפטור את הרוויזיה

זאב אלקין: עכשיו רק על הפטור רוויזיה

זאב אלקין:  הייתה רוויזיה על מלביצקי

אופיר כץ: אז אני מגיש רוויזיה על הכול

אופיר כץ:  נצביע על הכול

זאב אלקין: למה על הכול? הייתה רק על מלביצקי

רון כץ: כן, היה לנו רק אחד

אופיר כץ: לא, שלא תגישו לי

רון כץ: אחרי שהצבענו?     

זאב אלקין: למה צריך לקלקל?     

אופיר כץ: אז רוויזיה על הכול

אופיר כץ:  רגע, על של חנוך כבר אפשר להצביע?     

חופית כהן: לא דנו עדיין

אופיר כץ: לא דנו? אז על הכול ב-13:20

אופיר כץ: אני מחדש את ישיבת ועדת הכנסת

אופיר כץ:  הגשנו בעצם גם אני – זאב הגיש גם על הכול?     

חופית כהן: לא, טופורובסקי על זה - - -     

אופיר כץ: אז טופורובסקי לא נמצא, אז הרוויזיה הוסרה

אופיר כץ:  מה אמרת על זה? את מס הכנסה אנחנו נשאיר

ארבל אסטרחן: אולי תגיד על מה הוסרה? של טופורובסקי

אופיר כץ: אוקיי

אופיר כץ:  אז הצעת חוק מועצת עורכי הדין בישראל התשפ"ג–2022 (פ/464/25), של חבר הכנסת חנוך דב מלביצקי וקבוצת חברי כנסת

אופיר כץ:  אז אני גם מסיר, אז הרוויזיה הוסרה

אופיר כץ:  ולכן ההצעה עוברת לוועדת החוקה, חוק ומשפט

אופיר כץ:      עכשיו, הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023 (פ/3168/25), של חבר הכנסת יעקב אשר – רק אני הגשתי?     

חופית כהן: אלקין גם

אופיר כץ: הוא לא נמצא ואני מסיר, אז הרוויזיה הוסרה, והצעת החוק תעבור לוועדת הפנים והגנת הסביבה

אופיר כץ:      הצעת חוק לתיקון פקודת מס הכנסה (פטור ממס במכירת מטבעות דיגיטליים לתושבי חוץ ובהקצאת מטבעות דיגיטליים לעובדים), התשפ"ג–2023 (פ/3071/25), של חבר הכנסת דן אילוז וקבוצת חברי כנסת

חופית כהן: רק אתה

אופיר כץ: רק אני? רגע, אם אני מסיר, מישהו יכול?     

ארבל אסטרחן: האמת, שאם אתה מסיר אז - - -     

חנוך דב מילביצקי: אז תנמק ונדחה

אופיר כץ: אוקיי

אופיר כץ:  אז אני צריך להצביע נגד הרוויזיה

אופיר כץ:       אם כך, מי בעד הרוויזיה? מי נגד? ארבעה

אופיר כץ: לא אושרה

אופיר כץ: הרוויזיה הוסרה

אופיר כץ:       הצעת חוק התכנון והבנייה (תיקון – שומה מתוקנת מוסכמת), התשפ"ג–2022 (פ/109/25), של חבר הכנסת אוריאל בוסו

אופיר כץ:  מי בעד? מי נגד?      

אופיר כץ: לא אושרה

אופיר כץ: פה אחד הרוויזיה הוסרה

אופיר כץ:  ולכן תעבור לוועדת הפנים והגנת הסביבה

אופיר כץ:      הצעת חוק המאבק בטרור (תיקון – הזדהות עם מבצע עבירת טרור מסוג המתה), התשפ"ג–2023 (פ/3157/25),של חבר הכנסת צבי סוכות

אופיר כץ:  מי בעד? מי נגד?     

אופיר כץ: לא אושרה

אופיר כץ: פה אחד

אופיר כץ:  אם כך, הרוויזיה הוסרה, והצעת החוק תעבור לוועדת החוקה

אופיר כץ:      הצעת חוק הנוער (שפיטה, ענישה ודרכי טיפול) (תיקון – מעצר ומאסר בעבירות טרור), התשפ"ג–2023 (פ/3058/25), של חבר הכנסת יצחק קרויזר וקבוצת חברי כנסת

אופיר כץ:  מי בעד הרוויזיה? מי נגד?      

אופיר כץ: לא אושרה

אופיר כץ: פה אחד

אופיר כץ:  הצעת החוק תעבור לוועדת החוקה, חוק ומשפט

אופיר כץ:      הצעת חוק פיקוח על בתי ספר (תיקון – מתן אישור בידי תברואן מוסמך), התשפ"ג–2023 (פ/3260/25), של ישראל אייכלר

אופיר כץ:  מי בעד? מי נגד?         

אופיר כץ: לא אושרה

אופיר כץ: פה אחד

אופיר כץ:  הרוויזיה הוסרה

אופיר כץ:  הצעת החוק תועבר לוועדת העבודה והרווחה

אופיר כץ:      הצעת חוק הבנקאות (רישוי) (תיקון – פיקוח פרלמנטרי על סגירת סניפים וצמצום שירותי בנק), התשפ"ג–2023 (פ/3206/25), של חבר הכנסת ואליד אלהואשלה

אופיר כץ:  מי בעד? מי נגד?     

אופיר כץ: לא אושרה

אופיר כץ: פה אחד

אופיר כץ:  אם כך, הרוויזיה הוסרה, תועבר לוועדת הכלכלה

אופיר כץ:      הצעת חוק איסור פרסומת והגבלת השיווק של מוצרי טבק ועישון (תיקון – איסור על ייצור ושיווק של מוצר עישון בטעם או בריח מובחן), התשפ"ג–2023 (פ/3331/25), של חבר הכנסת בועז ביסמוט וקבוצת חברי כנסת

אופיר כץ:  מי בעד? מי נגד?      

אופיר כץ: לא אושרה

אופיר כץ: פה אחד

אופיר כץ:  הרוויזיה הוסרה והצעת החוק תועבר לוועדת הכלכלה

אופיר כץ:      הצעת חוק איסור פרסומת והגבלת השיווק של מוצרי טבק ועישון (תיקון – תמונה בדבר נזקי העישון), התשפ"ג–2023 (פ/3487/25), של חבר הכנסת אושר שקלים וקבוצת חברי כנסת

אופיר כץ:  מי בעד הרוויזיה? מי נגד?      

אופיר כץ: לא אושרה

אופיר כץ: פה אחד

אופיר כץ:  הרוויזיה הוסרה, הצעת החוק תועבר לוועדת הכלכלה

אופיר כץ:      הצעת חוק הביטוח הלאומי (תיקון – פטור מכפל תשלום דמי ביטוח לאומי), התשפ"ג–2022 (פ/592/25), של חבר הכנסת שמחה רוטמן

אופיר כץ:  מי בעד? מי נגד?      

אופיר כץ: לא אושרה

אופיר כץ: פה אחד

אופיר כץ:  הרוויזיה הוסרה ותועבר לוועדת העבודה והרווחה

אופיר כץ:      ארבל, אלה שהקראנו בשם שלהם והם לא פה, נגיד פה בועז?     

ארבל אסטרחן: הרוויזיה שלהם נדחתה, אבל בעצם שלך לא נדחית

חופית כהן: אבל הוא הסיר

אופיר כץ: אז מישהו אחר יכול להגיש?     

ארבל אסטרחן: כן

אופיר כץ: אז נצביע גם על מה שלא הצבענו

אופיר כץ:      הצעת חוק מועצת עורכי הדין בישראל, התשפ"ג–2022 (פ/464/25), של חבר הכנסת חנוך מלביצקי

אופיר כץ:  מי בעד? מי נגד?      

אופיר כץ: לא אושרה

אופיר כץ: פה אחד

אופיר כץ:  הרוויזיה הוסרה

אופיר כץ:  הצעת החוק תעבור לוועדת החוקה, חוק ומשפט

חנוך דב מילביצקי: כבר עשינו את זה

אופיר כץ: לא, זה שלא יהיה מישהו אחר שיגיש

אופיר כץ:      הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023 (פ/3168/25), של חבר הכנסת יעקב אשר

אופיר כץ:  מי בעד? מי נגד? ארבעה נגד

אופיר כץ: לא אושרה

אופיר כץ: אם כך, הרוויזיה נדחתה ותועבר לוועדת הפנים והגנת הסביבה

ארבל אסטרחן: רק רוויזיה אחת נשארת פתוחה?     

אופיר כץ: אז רק אחת נשארת

קריאה: - - -     

אופיר כץ: לא, אם תהיה רוויזיה, אני אעשה את זה ברבע לארבע